
11 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3578 


ΑΠΟΦΑΣΕΙΣ 

Αριθμ. 3126/1991 

Έγκρισις του «Κανονισμού εκμισθώσεως και εκ- 
ποιήσεως εκκλησιαστικών ακινήτων της Ιεράς 
Μητροπόλεως Σάμου και Ικαρίας. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπόψη: 

1. τα άρθρα 29 παραγρ. 2,46 παρ. 2 και 59 παραγρ. 2 
του ν. 590/1977 «Περί Καταστατικού Χάρτου της Εκκλη¬ 
σίας της Ελλάδος» (Α' 146), και το άρθρο 68 παρ. 1,5α' 
και 6 του ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σάμου και 
Ικαρίας, 

4. την 312/13.6.2017 Πρότασιν του Σεβασμιωτάτου 
Μητροπολίτου Σάμου και Ικαρίας Ευσεβίου, 

5. την από 19.7.2017 Γνωμοδότησιν του Νομικού Γρα¬ 
φείου της Νομικής Υπηρεσίαςτης Εκκλησίαςτης Ελλάδος 
και 

6. την από 31.8.2017 απόφασιν της Διαρκούς Ιεράς 
Συνόδου, αποφασίζει: 

εγκρίνει τον Κανονισμόν εκμισθώσεως και εκποιήσε- 
ως εκκλησιαστικών ακινήτων της Ιεράς Μητροπόλεως 
Σάμου και Ικαρίας, έχοντα ούτω: 

ΚΑΝΟΝΙΣΜΟΣ 

«Περί εκμισθώσεων και εκποιήσεων 

εκκλησιαστικών ακινήτωντης 

Ιεράς Μητροπόλεως Σάμου και Ικαρίας» 

Άρθρον1 

Αντικείμενο Κανονισμού 

1. Ο παρών Κανονισμός ρυθμίζει την διαδικασία που 
θα τηρείται για την κατάρτιση συμβάσεων οικονομικής 
διαχειρίσεως των εκκλησιαστικών ακινήτων και ειδικό¬ 
τερα: 

2. Την διαδικασία, η οποία πρέπει να τηρείται υπό 
των εκκλησιαστικών νομικών προσώπων δημοσίου ή 


ιδιωτικού δικαίου της Ιεράς Μητροπόλεως Σάμου και 
Ικαρίας και αφορά στις συμβάσεις εκμισθώσεων, χρο- 
νοεκμισθώσεων (Ιθ95ίη9), παραχωρήσεων της χρήσε- 
ως, εκποιήσεων, αγορών, ανταλλαγών και εκποιήσεως 
επί αντιπαροχή ακινήτων, των οποίων η ιδιοκτησία ή η 
επικαρπία ανήκει ή έχει ανατεθεί η διαχείριση και διοί¬ 
κηση σε αυτά με διάταξη νόμου ή οιασδήποτε μορφής 
σύμβαση διαχειρίσεως τους. 

3. Ως εκκλησιαστικά νομικά πρόσωπα δημοσίου δι¬ 
καίου (Ν.Π.Δ.Δ.) κατά τα ανωτέρω ορίζονται τα ανα- 
φερόμενα στο άρθρον 1 παρ. 4 του ν. 590/1977 όπως 
ισχύει κάθε φορά. Ως εκκλησιαστικά νομικά πρόσωπα 
ιδιωτικού δικαίου (Ν.Π.Ι.Δ.) ορίζονται τα Ησυχαστήρια, 
τα εκκλησιαστικά Ιδρύματα, τα Ιερά Προσκυνήματα και 
τα εκκλησιαστικά Μουσεία. 

ΚΕΦΑΛΑΙΩΝ Α' 

ΜΙΣΘΩΣΕΙΣ 

Άρθρον 2 

Τρόπος Εκμισθώσεως 

1 .Τα εκκλησιαστικά ακίνητα εκμισθώνονται δια δημο¬ 
σίου πλειοδοτικού διαγωνισμού. 

2. Κατ'εξαίρεση το εκκλησιαστικό νομικό πρόσωπο 
μπορεί να προβαίνει κατόπιν αποφάσεως του διοικού- 
ντος οργάνου του σε εκμισθώσεις άνευ διαγωνισμού: 

α) Οταν η ετησία πρόσοδος παρά του εκμισθουμένου 
ακινήτου δεν υπερβαίνει το ποσό των δέκα πέντε χιλιά¬ 
δων (15.000) ευρώ. 

β) Οταν πρόκειται για εκμίσθωση ακινήτων προς άλλα 
εκκλησιαστικά νομικά πρόσωπα ή σε οργανισμούς και 
εκκλησιαστικά ιδρύματα κοινωφελούς χαρακτήρα ιδιω¬ 
τικού δικαίου, τα οποία εκπληρούν κοινωφελείς σκοπούς 
για την ικανοποίηση των στεγαστικών ή άλλων σχετικών 
(προς εκπλήρωση των σκοπών τους) λειτουργικών ανα¬ 
γκών. Κοινωφελής σκοπός για την εφαρμογή της παρού- 
σης διατάξεως είναι εκείνος, ο οποίος ενδιαφέρει κατά 
προτεραιότητα και αποδεδειγμένα το κοινωνικό σύνολο 
ή κοινωνικές ομάδες και δεν περιορίζεται στα μέλη του 
νομικού προσώπου, και σε κάθε περίπτωση δεν μπο¬ 
ρεί να αποβλέπει σε οικονομικής φύσεως επιχείρηση. 
Περιορισμένης εκτάσεως οικονομικές δραστηριότητες 
ως πηγή προσθέτων πόρων κοινωφελούς ιδρύματος, 
εφ' όσον εξυπηρετούν τον σκοπό της παραχωρήσεως, 
κρίνονται κατά περίπτωσιν από το όργανο που διοικεί 
το εκκλησιαστικό νομικό πρόσωπο. 

γ) Όταν πρόκειται για εκμίσθωση ακινήτων που προο¬ 
ρίζονται για εντελώς καθορισμένη ειδική εποχιακή χρή¬ 
ση, η οποία σε καμιά περίπτωση δεν μπορεί να διαρκέσει 
πλέον των επτά (7) μηνών. 

δ) Όταν πρόκειται για εκμίσθωση με σκοπό την από¬ 
κτηση ή διατήρηση της νομής ακινήτου, οπότε η εκμί¬ 
σθωση συνομολογείται για χρονικό διάστημα μέχρι δυο 
(2) ετών. 

ε) Όταν ο δεύτερος επαναληπτικός διαγωνισμός απο¬ 
βεί άγονος ή ασύμφορος κατά την αιτιολογημένη κρί¬ 
ση του οργάνου που διοικεί το εκκλησιαστικό νομικό 
πρόσωπο. 

στ) Σε εφαρμογή κάθε άλλης ειδικής διατάξεως νόμου, 
με την οποία επιτρέπεται η άνευ διαγωνισμού εκμίσθω¬ 
ση εκκλησιαστικού ακινήτου. 

3. Το καθοριζόμενο με την παράγραφο 2, περίπτωσις 
α', του παρόντος άρθρου ποσό δύναται να αναπροσαρ¬ 
μόζεται ανά τριετία δι' αποφάσεως του Μητροπολίτου. 

4. Προ της εκμισθώσεως συντάσσεται από επιλεγό¬ 
μενο ανεξάρτητο εκτιμητή (φυσικού ή νομικού προσώ¬ 
που) που ασκεί κατ' επάγγελμα το έργον τούτο, έκθεση 
καταμετρήσεως και εκτιμήσεωςτης αγοραίας αξίας και 
μισθωτικής αξίας του προς εκμίσθωση εκκλησιαστικού 
ακινήτου. 

Στην Έκθεση αναφέρονται ο Ο.Τ.Α., ο οικισμός, η θέση, 
τυχόν επωνυμία, η ακριβής διεύθυνση, η υπάρχουσα 
χρήση του ακινήτου, η αντικειμενική αξία, η παλαιότητα, 
η εμπορικότητα της περιοχής. 

5. Σε καμιά περίπτωση το ζητούμενο μίσθωμα δεν δύ- 
ναται να υπολείπεται της προσδιοριζομένης μισθωτικής 
αξίας του ακινήτου, ως προκύπτει εκ της ανωτέρω εκ- 
θέσεως. Σε περίπτωση ακάρπου δημοπρασίας δύναται 
να επαναδημοπρατηθεί με μείωση κατά 10% της τιμή 
της πρώτης προσφοράς. Εάν αποβεί άκαρπη και αυτή 
η δημοπρασία δύναται να εκμισθωθεί και με απευθείας 
σύμβαση. 

Άρθρον 3 

Χρονική διάρκεια εκμισθώσεως 

1. Η διάρκεια της μισθώσεως των εκκλησιαστικών 
ακίνητων καθορίζεται ελεύθερα αναλόγως της κατα- 
στάσεως του ακινήτου εάν αυτό χρήζει ανακατασκευ- 
ής, συντηρήσεως, διατηρήσεως. Μπορεί να καθορισθεί 
και μακροχρόνια μίσθωση αναλόγως την θέση και κα¬ 
τάσταση του ακινήτου και εάν για την συντήρηση του ή 
την ανακατασκευή του απαιτούνται ιδιαίτερα ουσιώδεις 
δαπάνες του μισθωτή και υπό την προϋπόθεση ότι τις 
επωμίζεται εξ ολοκλήρου. Ειδικώς για τα αγροκτήματα, 
ελαιοκτήματα, η διάρκεια είναι εξαετής, για δε τα λιβάδια 
μονοετής. 

2. Σε κάθε περίπτωση για την δημοπράτηση εκμισθώ- 
σεως ακινήτων που υπάγονται σε ειδικό καθεστώς προ- 
στατευόμενης επαγγελματικής ή άλλης χρήσεως λαμβά- 
νονται υπ'όψιν και οι σχετικές νομοθετικές διατάξεις κατ' 
εξαίρεση του παρόντος. 

Άρθρον 4 

Ειδικές εκμισθώσεις εκμετάλλευσης ακινήτων 

1. Επιτρέπεται η κατάρτιση μακροχρονίου μισθώσεως 
διάρκειας έως ενενήντα εννέα (99) ετών, για περιπτώ¬ 


σεις εκμεταλλεύσεως και αξιοποιήσεως μεγάλων αγόνων 
εκτάσεων ή γηπέδων εντός ή εκτός σχεδίου πόλεως ή οι¬ 
κισμού, οι οποίες απαιτούν ιδιαίτερα ουσιώδεις δαπάνες 
του μισθωτού, όπως κατασκευή κτιρίων, τεχνικών έργων, 
εγκαταστάσεων και γενικώς την εκτέλεση μεγάλου επεν¬ 
δυτικού προγράμματος, με αυτοχρηματοδότηση ή όχι. 

2. Η επιλογή του μισθωτή, εφ'όσον δεν είναι δυνατόν ή 
συμφέρον να γίνει με την διαδικασία του δημοσίου πλει¬ 
οδοτικού διαγωνισμού, κατόπιν αιτιολογημένης απο¬ 
φάσεως του διοικούντος οργάνου του εκκλησιαστικού 
νομικού προσώπου, γίνεται δια προσκλήσεως εκδηλώ- 
σεως ενδιαφέροντος και αξιολογήσεως προσφορών. Σε 
κάθε περίπτωση οι όροι της διακηρύξεως πλειοδοτικού 
διαγωνισμού ή της προσκλήσεως εκδηλώσεως ενδια¬ 
φέροντος καθορίζονται κατά περίπτωση με απόφαση 
του διοικούντος οργάνου του εκκλησιαστικού νομικού 
προσώπου. 

3. Στην κατά την προηγουμένη παράγραφο απόφα¬ 
ση θα περιλαμβάνονται ειδικοί όροι για τα οικονομικά, 
τεχνικά και λοιπά στοιχεία, ως και πιθανά επενδυτικά 
προγράμματα μελετοκατασκευών ή συμπράξεων δη¬ 
μοσίου και ιδιωτικού τομέως (Σ.Δ.Ι.Τ.) και τα κριτήρια 
αξιολογήσεως και βαθμολογίας για την επιλογή των υπο¬ 
ψηφίων μισθωτών. Η διατύπωση των τελικών όρων της 
συμβάσεως θα γίνεται εντός του πλαισίου των όρων της 
προσκλήσεως και κατόπιν απ'ευθείας διαπραγματεύσε¬ 
ων. Η κατάρτιση συμβάσεως εξαρτάται από την απόλυ¬ 
τη κρίση του διοικούντος οργάνου του εκκλησιαστικού 
νομικού προσώπου. 

4. Επιτρέπεται η μίσθωση για πολλαπλές χρήσεις, 
προσδιοριζομένης όμως επακριβώς στο κείμενο του 
αρχικού μισθωτηρίου. 

5. Μετά την υπογραφή του αρχικού μισθωτηρίου επι¬ 
τρέπεται η μετατροπή της χρήσεως του μισθίου συνολι- 
κώς ή εν μέρει, μόνον εφ' όσον την εγκρίνει το διοικούν 
όργανον του εκκλησιαστικού νομικού προσώπου, το 
οποίο θα ορίσει τους όρους και τις προϋποθέσεις αυ¬ 
τής κατόπιν προηγουμένης εγγράφου αιτήσεως του 
μισθωτού. 

6. Η μακροχρόνια μίσθωση σε φυσικό πρόσωπο είναι 
ελευθέρως μεταβιβαστή κατ'αίτηση του καθολικού δι¬ 
αδόχου και κατόπιν εγγράφου αποδοχής του εκκλησια¬ 
στικού νομικού προσώπου. 

Άρθρον 5 

Προκήρυξη Διαγωνισμού Εκμισθώσεως 

1. Οι όροι πάσης μισθώσεως καθορίζονται υπό του 
διοικούντος οργάνου του εκκλησιαστικού νομικού προ¬ 
σώπου ή του αρμοδίως εξουσιοδοτημένου οργάνου και 
περιλαμβάνονται στην σχετική διακήρυξη διαγωνισμού. 

2. Η διακήρυξη του διαγωνισμού υπογράφεται για 
την Ιερά Μητρόπολη τις I. Μονές και τις Ενορίες υπό 
του Μητροπολίτου, του Ηγουμένου και του Προέδρου 
του Εκκλησιαστικού Συμβουλίου αντιστοίχως και όσον 
αφορά στα εκκλησιαστικά Ν.Π.Ι.Δ. υπό των αρμοδίως 
εξουσιοδοτημένων οργάνων τους, δημοσιεύεται δε 
δέκα (10) τουλάχιστον ημέρες προ του διαγωνισμού, με 
ανάρτηση στην ιστοσελίδα του εκκλησιαστικού νομικού 
προσώπου ή στην ιστοσελίδα της Ιεράς Μητροπόλεως. 
Για τις εκμισθώσεις με ετήσιο μίσθωμα που υπερβαίνει το 

ποσό των δέκα πέντε χιλιάδων (15.000) ευρώ περίληψη 
της διακηρύξεως δημοσιεύεται σε μια ή περισσότερες 
τοπικές εφημερίδες δέκα ημέρες προ του διαγωνισμού. 

Το μέγεθος της δημοσιότητας πρέπει να είναι ανάλογο 
τηςτιμής εκκινήσεως και του προσδοκώμενου αποτελέ¬ 
σματος του διαγωνισμού σε συνάρτηση προς το κόστος 
της δημοσιότητας. 

3. Η διακήρυξη μπορεί να παραπέμπει στις ισχύου- 
σες για τα εκκλησιαστικά νομικά πρόσωπα διατάξεις του 
παρόντος Κανονισμού και να περιλαμβάνει: τον χρόνο 
(ημερομηνία, ώρα ενάρξεως και λήξεως), τον τόπο διε- 
νεργείας της δημοπρασίας, τον τρόπο κατακυρώσεως 
του αποτελέσματος, την περιγραφή του ακινήτου καθ' 
ό,τι αφορά στο είδος, στην θέση, στις συγκεκριμένες 
επιτρεπτές χρήσεις, στο εμβαδόν, την τιμή εκκινήσεως 
της δημοπρασίας και του καταβλητέου μισθώματος, στις 
τυχόν σταδιακές αναπροσαρμογές του μισθώματος, και 
ιδιαίτερα επί πολυετών μισθώσεων στον τρόπο και στον 
τόπο καταβολής του μισθώματος, στην διάρκεια της μι¬ 
σθώσεως και τους λοιπούς όρους με τους οποίους θα 
συμφωνηθεί η εκάστοτε συγκεκριμένη μίσθωση. 

Άρθρον 6 

Χρόνος και τόπος διεξαγωγής του διαγωνισμού 

1. Οι διαγωνισμοί εκμισθώσεων ήδη εκμισθωμένων 
ακινήτων διενεργούνται εντός του προηγουμένου από 
της λήξεως της υπαρχούσης μισθώσεως τριμήνου και 
πάντως αμελλητί (άνευ υπαιτίου καθυστερήσεως) γι' 
αυτές που ήδη έχουν λήξει. 

2. Οι διαγωνισμοί διενεργούνται από επιτροπές, οι 
οποίες ορίζονται υπό του διοικούντος οργάνου του 
εκκλησιαστικού νομικού προσώπου ή του αρμοδίως 
εξουσιοδοτημένου οργάνου ταυτόχρονα με την λήψη 
αποφάσεως δια την εκμίσθωση του ακινήτου. Αυτό ισχύ¬ 
ει και στους διαγωνισμούς με έγγραφες προσφορές ή με 
εγγραφή προσφοράς και πρόσθετη δυνατότητα βελτιώ- 
σεως της προσφοράς. 

3. Οι διαγωνισμοί διεξάγονται στην έδρα του εκκλη¬ 
σιαστικού νομικού προσώπου ή στα γραφεία της Ιεράς 
Μητροπόλεως Σάμου και Ικαρίας. 

4. Οι προσφορές υποβάλλονται προς την αρμόδια 
Επιτροπή διενεργείας του διαγωνισμού κατά την ημε¬ 
ρομηνία και ώρα που ορίζεται στην διακήρυξη. 

Άρθρον 7 

Τρόπος διενέργειας του διαγωνισμού 

1. Για την συμμετοχή στον διαγωνισμό απαιτείται κατά¬ 
θεση εγγυήσεως είτε δια εγχειρίσεως χρηματικού ποσού 
τοις μετρητοίς στο ταμείο του εκκλησιαστικού νομικού 
προσώπου ή δια καταθέσεως εγγυητικής επιστολής ανα¬ 
γνωρισμένης στην Ελλάδα τράπεζας. Προσφορές άνευ 
εγγυήσεως δεν γίνονται δεκτές προς κατάθεση. Η εγγύη¬ 
ση συμμετοχής ορίζεται κατ'εκτίμηση σε ποσόν ίσο προς 
το ένα δωδέκατο (1/12) των μισθωμάτων της ετήσιας 
μισθωτικής περιόδου βάσει του μισθώματος της τιμής 
εκκινήσεως, εκτός εάν άλλως ορίζεται στην διακήρυξη. 

2. Η εγγυητική επιστολή συμμετοχής στο διαγωνισμό 
πρέπει να είναι τριμήνου διάρκειας, εκτός τυχόν αντί¬ 
θετης και αυστηρότερης πρόβλεψης στην διακήρυξη. 


3. Με την εγγυητική επιστολή, το Πιστωτικό Ίδρυμα 
θα αναλαμβάνει την υποχρέωση καταβολής του καθορι¬ 
σμένου ποσού, άνευ δικαιώματος να ερευνά αν πράγματι 
υπάρχει ή αν είναι νόμιμη η απαίτηση (κυρία οφειλή) 
προς το εκκλησιαστικό νομικό πρόσωπο, δια μόνης της 
δηλώσεως του νομίμου εκπροσώπου του για την κατά¬ 
πτωση της εγγυήσεως. 

4. Οι εγγυητικές επιστολές πρέπει να περιλαμβάνουν 
τον εκδότη υπό πλήρη επωνυμία και διεύθυνση, ημερο¬ 
μηνία εκδόσεως, τον αριθμό της εγγυητικής επιστολής, 
το δικαιούχο εκκλησιαστικό νομικό πρόσωπο, προς το 
οποίο απευθύνεται, το καλυπτόμενο με την εγγύηση 
ποσό, τη σχετική διακήρυξη και την ημερομηνία του 
διαγωνισμού και τους όρους ότι: καλύπτει εκείνον, ο 
οποίος θα κάμει χρήση της δια καταθέσεώς της προς 
την Επιτροπή του διαγωνισμού ασχέτως ονομαστικού 
προσδιορισμού, η εγγύηση παρέχεται ανέκκλητα και 
ανεπιφύλακτα, ο δε εκδότης παραιτείται της ενστάσεως 
της διαιρέσεως και διηζήσεως, το ποσό της εγγυήσεως 
τηρείται στην διάθεση του εκκλησιαστικού νομικού προ¬ 
σώπου και θα καταβληθεί ολικά ή μερικά εντός τριών (3) 
ημερών κατόπιν απλής ειδοποιήσεως δι' εγγράφου του 
νομίμου εκπροσώπου. 

5. Η εγγυητική επιστολή συμμετοχής στον διαγωνισμό 
ή τα μετρητά τα οποία κατατέθηκαν αποδίδονται στον 
τελευταίο πλειοδότη (υπερθεματιστή) κατά την υπογρα¬ 
φή του μισθωτηρίου, ή κατόπιν της μη εγκρίσεως του 
αποτελέσματος του διαγωνισμού, στους υπολοίπους 
συμμετέχοντας στο τέλος του διαγωνισμού. 

6. Οι προσφορές διατυπώνονται προφορικά, εκτός εάν 
στη διακήρυξη καθορίζεται ο έγγραφος τύπος υποβολής 
τους είτε ο έγγραφος τύπος με δυνατότητα βελτιώσεως 
προφορικά στο επόμενο στάδιο του διαγωνισμού, και 
όπως η χρονική στιγμή και ο τόπος ορίζονται από την 
διακήρυξη ή προβλέπονται από αυτήν. 

7. Κάθε προσφορά πλειοδότη πρέπει να είναι ανώτερη 
της αμέσως προηγουμένης κατά ποσό ίσο προς 2% του¬ 
λάχιστον της τιμής εκκινήσεως και η πρώτη προσφορά 
επίσης κατά ποσοστό 2% ανώτερη της τιμής εκκινήσεως. 

8. Προσφορά για λογαριασμό άλλου προσώπου δεν 
αποκλείεται, αρκεί να παραδίδεται από τον εμφανιζό¬ 
μενο, πλην της εγγυητικής επιστολής, και σχετικό πλη¬ 
ρεξούσιο ιδιωτικό έγγραφο με νόμιμη θεώρηση της 
γνησιότητας της υπογραφής, κατά την κατάθεση της 
προσφοράς, ειδ' άλλως θεωρείται αμάχητα ο συμμετέ- 
χων ως πλειοδότης και ατομικώςγιατον εαυτόν του. Για 
τα νομικά πρόσωπα και τις εταιρίες το πληρεξούσιο ιδιω¬ 
τικό έγγραφο υπογράφεται από τον νόμιμο εκπρόσωπο 
του νομικού προσώπου ή της εταιρίας. 

9. Ο διαγωνισμός διεξάγεται και περατώνεται χωρίς 
διακοπή εντός του καθοριζομένου από την διακήρυξη 
χρόνου. Για την διενέργειά του συντάσσεται πρακτικό, 
το οποίο, μετά την λήξη του διαγωνισμού και την ανακή¬ 
ρυξη του τελευταίου πλειοδότη, υπογράφεται από την 
Επιτροπή και από τον τελευταίο πλειοδότη. Παράταση 
του καθορισμένου χρόνου λήξεως του διαγωνισμού επι¬ 
τρέπεται εφ'όσον συνεχίζονται οι προσφορές. Κατόπιν 
λήξεως του διαγωνισμού καμιά προσφορά δεν γίνεται 
δεκτή. 

10. Η Επιτροπή διεξαγωγής του διαγωνισμού μετά το 
τέλος του συντάσσει έκθεση, δια της οποίας εκφέρει την 
γνώμη της για το σύμφορον ή όχι της προσφοράς του 
πλειοδότη και προτείνει την κατακύρωση ή όχι του απο¬ 
τελέσματος της δημοπρασίας. 

11. Στον διαγωνισμό δι' εγγράφων προσφορών, οι οι¬ 
κονομικές προσφορές πρέπει να περιέχονται σε σφραγι¬ 
σμένους φακέλους, κατατίθενται στην επιτροπή διενερ- 
γείας του διαγωνισμού, εντός του οριζομένου από την 
διακήρυξη χρονικό διάστημα, συνοδεύονται από την 
εγγύηση και τα νομιμοποιητικά και λοιπά έγγραφα που 
ορίζονται στη διακήρυξη. Οι προσφορές υποχρεωτικά 
αναγράφουν το ονοματεπώνυμο, την επωνυμία και την 
διεύθυνση του προσφέροντος, το προσφερόμενο μίσθω¬ 
μα ολογράφως και αριθμητικώς και είναι υπογεγραμμέ¬ 
νες από τον υποψήφιο. Με την ολοκλήρωση της κατα- 
θέσεως των εγγράφων προσφορών και τον έλεγχο των 
νομιμοποιητικών και λοιπών δικαιολογητικών εγγράφων, 
η Επιτροπή σε δημόσια συνεδρίαση αποσφραγίζει τους 
φακέλους των οικονομικών προσφορών και συντάσσει 
πρακτικό που περιέχει τα ονόματα των προσφερόντων 
και τα αντίστοιχα προσφερόμενα ποσά. Όταν δεν ακο¬ 
λουθεί στάδιο βελτιώσεως των εγγράφων προσφορών 
με προφορικές βελτιώσεις, το πρακτικό ολοκληρώνεται 
με την ανακήρυξη ως (προσωρινού) πλειοδότη του προ¬ 
σφέροντος το μεγαλύτερο μίσθωμα και υπογράφεται 
από την επιτροπή και τον πλειοδότη. Έπειτα η επιτροπή 
συντάσσει έκθεση, με την οποία εκφέρει τη γνώμη της 
για το σύμφορον ή όχι της τελικής προσφοράς και προ¬ 
τείνει την κατακύρωση ή όχι του αποτελέσματος. 

12. Άλλως, κατά την ίδια ή επομένη δημόσια συνεδρί¬ 
αση της επιτροπής συνεχίζεται ο διαγωνισμός με την 
υποβολή προφορικών προσφορών κατά τα προβλεπό- 
μενα στην παράγραφο 7 του παρόντος πλην αντίθετης 
πρόβλεψης στην διακήρυξη. Η υποβολή των προφορι¬ 
κών προσφορών διεξάγεται και τελειώνει χωρίς διακοπή 
μέσα στον χρόνο, τον οποίο προέβλεψε η διακήρυξη. Για 
τη διενέργεια των προφορικών πλειοδοσιών συντάσσε- 
ται πρακτικό, τηρείται δε η διαδικασία των τελευταίων 
περιόδων της προηγούμενης παραγράφου. 

Άρθρον 8 

Κατακύρωση αποτελέσματος - 

Επανάληψη διαγωνισμού 

1. Για την κατακύρωση του αποτελέσματος του διαγω¬ 
νισμού αποφασίζει κατ' ελεύθερη κρίση το διοικούν το 
εκκλησιαστικό νομικό πρόσωπο όργανο. 

2. Σε κάθε περίπτωση η έγκριση ή όχι του αποτελέ¬ 
σματος μπορεί να γίνει εντός προθεσμίας ενός (1) μήνα 
από την διενέργεια του διαγωνισμού. 

3. Σε περίπτωση αρνήσεωςτου τελευταίου πλειοδότη 
να υπογράψει το πρακτικό διεξαγωγής της δημοπρασίας 
ή το μισθωτήριο συμβόλαιο ή να προσκομίσει εγγύη¬ 
ση καλής εκτέλεσης των όρων της μίσθωσης εντός της 
προθεσμίας που ορίστηκε από της εγγράφου ειδοποι- 
ήσεώς του, περί της οποίας γίνεται μνεία στο πρακτικό, 
καταπίπτει η εγγύηση συμμετοχής στο διαγωνισμό, υπέρ 
του εκκλησιαστικού νομικού προσώπου λόγω ποινικής 
ρήτρας, το δε ακίνητο επαναδημοπρατείται σε βάρος 
του τελευταίου πλειοδότη, επιφυλασσομένου του δι¬ 


καιώματος του εκκλησιαστικού νομικού προσώπου να 
επιδιώξει την αποκατάσταση πόσης περαιτέρω θετικής 
ή αποθετικής ζημίας. 

4. Κατά την περίπτωση της ανωτέρω παραγράφου, 
αντί επαναλήψεωςτου διαγωνισμού, επιτρέπεται κατό¬ 
πιν αιτιολογημένης απόφασης του διοικούντος το εκ¬ 
κλησιαστικό νομικό πρόσωπο οργάνου, όταν συντρέχει 
λόγος δημοσίου συμφέροντος ή εκκλησιαστικής ωφέλει¬ 
ας, ιδίως όταν η μισθωτική αξία είναι μικρή να καλείται 
ο δεύτερος πλειοδότης για την υπογραφή μισθωτηρίου, 
εάν θέλει, με την τιμή της προσφοράς του. Στην περί¬ 
πτωση αυτή τα δικαιώματα του εκκλησιαστικού νομικού 
προσώπου για κατάπτωση της εγγυήσεως της προηγού¬ 
μενης παραγράφου παραμένουν αναλλοίωτα. 

5. Ο κατά τα ως άνω επαναληπτικός διαγωνισμός σε 
βάρος του τελευταίου πλειοδότη διενεργείται εντός εί¬ 
κοσι (20) ημερών από της ημέρας διεξαγωγής του αρ¬ 
χικού διαγωνισμού, και στην περίπτωση της αρνήσεως 
υπογραφής του πρακτικού διενεργείας αυτού ή από της 
λήξεως της προθεσμίας υπογραφής του μισθωτηρίου. 

6. Κατά τον επαναληπτικό διαγωνισμό δεν δικαιούται 
να λάβει μέρος ο τελευταίος πλειοδότης σε βάρος του 
οποίου γίνεται η επαναδημοπράτηση. Κατά τα λοιπά 
ισχύουν οι όροι του αρχικού διαγωνισμού. 

Ως τιμή εκκίνησης στον επαναληπτικό διαγωνισμό 
ορίζεται η ίδια της προηγουμένης δημοπρασίας, εκτός 
εάν άλλως αποφασίσει το διοικούν το εκκλησιαστικό 
νομικό πρόσωπον όργανο. 

7. Οι επαναληπτικοί διαγωνισμοί προκηρύσσονται με 
περιληπτική διακήρυξη αναφερόμενη στους όρους της 
αρχικής, πραγματοποιούνται κατόπιν είκοσι (20) τουλά¬ 
χιστον ημερών από την δημοσίευση της περιληπτικής 
διακήρυξης και διεξάγονται κατά την ίδια διαδικασία του 
αρχικού διαγωνισμού. 

8. Σε περίπτωση, που ο επαναληπτικός διαγωνισμός 
αποβεί άγονος ή επιτευχθεί μικρότερο μίσθωμα, με από¬ 
φαση του διοικούντος το εκκλησιαστικό νομικό πρόσω¬ 
πο οργάνου μπορεί να αποφασιστεί η προκήρυξη νέου 
διαγωνισμού με διαφορετικούς πλέον όρους, επέρχεται 
δε κατάπτωση της εγγυήσεως του αρχικού διαγωνισμού. 

Άρθρον 9 

Σύμβαση Μισθώσεως 

1. Εντός πέντε (5) ημερών από την κατακύρωση του 
αποτελέσματος του διαγωνισμού, καλείται εγγράφως ο 
πλειοδότης που αναδείχθηκε και εντός προθεσμίας όχι 
μακρότερηςτων τριάντα (30) ημερών από την παραλα¬ 
βή της προσκλήσεως να προσέλθει προς υπογραφή της 
μισθωτικής συμβάσεως, προσκομίζοντας την προβλεπο- 
μένη εγγύηση σε μετρητά ή εγγυητική επιστολή καλής 
εκτελέσεως της συμβάσεως κατά τα προβλεπόμενα στις 
παραγράφους 3 και 4 του άρθρου 7 του παρόντος Κα¬ 
νονισμού, ποσού ίσου τουλάχιστον προς τα μισθώματα 
δύο μηνών, διάρκειας μεγαλύτερης τουλάχιστον επί τρί¬ 
μηνο του χρόνου για τον οποίο μισθώνεται το ακίνητο, 
πλην τυχόν αντίθετης και αυστηρότερης πρόβλεψης της 
διακηρύξεως. Από την κατάθεση της εγγύησης αυτής 
επιστρέφεται η εγγύηση συμμετοχής στο διαγωνισμό. 
Η εγγύηση καλής εκτέλεσης επιστρέφεται άτοκα εντός 

μηνάς από την επιστροφή της χρήσεως του ακινήτου 
στο εκκλησιαστικό νομικό πρόσωπο και την διαπίστωση 
εκπλήρωσης όλων των συμβατικών υποχρεώσεων του 
μισθωτή. 

2. Με την υπογραφή της μισθωτικής συμβάσεως, η 
οποία καταρτίζεται σύμφωνα με τους όρους της διακή¬ 
ρυξης ο μισθωτής θεωρείται ότι παραλαμβάνει ταυτο- 
χρόνως την χρήση του μισθίου, το εκκλησιαστικό νομικό 
πρόσωπο δεν υποχρεούται στην εγκατάσταση και αρχί¬ 
ζει η υποχρέωσή του προς καταβολή του μισθώματος και 
προς τήρηση όλων των λοιπών όρων της συμβάσεως. 
Όλοι οι όροι της μισθωτικής σύμβασης είναι ουσιώδεις 
η δε μη τήρηση έστω και ενός από αυτούς δημιουργεί 
νόμιμο λόγο αποβολής του μισθωτή από το μίσθιο. Ο μι¬ 
σθωτής δεν απαλλάσσεται της υποχρεώσεως καταβολής 
του μισθώματος σε περίπτωση μη χρήσεως του μισθίου, 
η οποία δεν οφείλεται σε αποκλειστική υπαιτιότητα του 
εκκλησιαστικού νομικού προσώπου. 

Μεταβολή ή καθ' οιονδήποτε τρόπο επέκταση της 
συμφωνημένης χρήσεως του μισθίου απαγορεύεται 
απολύτως. 

3. Τα έξοδα δημοπρασίας και δημοσιεύσεων βαρύ¬ 
νουν τον μισθωτή και εξοφλούνται ταυτόχρονα με την 
υπογραφή της μισθωτικής συμβάσεως. 

4. Το εκκλησιαστικό νομικό πρόσωπο δεν φέρει καμιά 
απολύτως υποχρέωση για οποιεσδήποτε δαπάνες ούτε 
τις πλέον αναγκαίες επί του μισθίου, ούτε ευθύνεται για 
την πραγματική ή νομική κατάσταση του μισθίου απέ¬ 
ναντι του μισθωτή. 

Θεωρείται ότι ο μισθωτής λαμβάνει γνώση της κατα- 
στάσεως αυτής κατόπιν υπογραφής του μισθωτηρίου και 
δεν δικαιούται από αυτήν την αιτία να απαιτήσει μείωση 
του μισθώματος ή να καταγγείλει την μίσθωση για τους 
ανωτέρω λόγους. 

5.0 μισθωτής οφείλει να διατηρεί σε καλή κατάσταση 
το μίσθιο και δεν μπορεί να επιφέρει μετατροπές σε τού¬ 
το χωρίς προηγουμένη έγγραφη συναίνεση του εκκλη¬ 
σιαστικού νομικού προσώπου. Οποιαδήποτε προσθήκη, 
οικοδόμημα, και εν γένει βελτίωση του μισθίου από τον 
μισθωτή παραμένει μετά την λήξη της μίσθωσης σε 
όφελος του μισθίου, χωρίς καμιά αξίωση αποζημιώσεως 
από τον μισθωτή, ο οποίος δεν δικαιούται να προβεί σε 
αφαίρεση αυτών ή σε συμψηφισμό της αξίας τους προς 
οποιαδήποτε άλλη χρηματική υποχρέωσή του έναντι 
του εκκλησιαστικού νομικού προσώπου. 

Άρθρον10 

Παράταση - Αναμίσθωση - Λύση της μίσθωσης 

1. Σιωπηρή παράταση της μισθώσεως ή αναμίσθωση 
δεν επιτρέπεται. Επίσης δεν επιτρέπεται η υπεκμίσθωση, 
όλου η μέρουςτου μισθίου, ούτε η μερική ή ολική παρα¬ 
χώρηση της χρήσεως του μισθίου, μετά ή άνευ ανταλ¬ 
λάγματος. Ο μισθωτής υποχρεούται μετά την λήξη της 
μισθώσεως να εκκενώσει και να παραδώσει το μίσθιο 
αμέσως και απροφασίστως, άλλως υπόκειται σε έξωση 
σύμφωνα με τις ισχύουσες κάθε φορά διατάξεις. 

2. Κατ'εξαίρεση, επί επαγγελματικών μισθώσεων επι¬ 
τρέπεται η παραχώρηση της χρήσεωςτου μισθίου, προς 
εταιρία προσωπική ή περιορισμένης ευθύνης, η οποία 


θα συσταθεί με συμμετοχή του μισθωτού με τους ιδίους 
- ισχύοντες μετά του αρχικού μισθωτού - συμβατικούς 
όρους. Έναντι του εκκλησιαστικού νομικού προσώπου 
ευθύνονται αλληλεγγύως και εις ολόκληρο ο μισθωτής 
και η εταιρία προς την οποία παραχωρήθηκε η χρήση 
του μισθίου. Επιτρέπεται δια μία φοράν συμβατική με¬ 
ταβολή στα πρόσωπα της εταιρίας, εφ' όσον δεν αφορά 
στον αρχικό μισθωτή. Η παραχώρηση της χρήσεως του 
μισθίου κατά τις περιπτώσεις αυτές γνωστοποιείται προς 
το εκκλησιαστικό νομικό πρόσωπον εγγράφως εντός 
τριάντα (30) ημερών. Η ανωτέρω υποχρέωση γνωστο- 
ποιήσεως περιλαμβάνει και το αντίγραφο της σχετικής 
συμβάσεως όσο και τα στοιχεία εκείνων, προς τους οποί¬ 
ους γίνεται η παραχώρηση. 

3. Στην περίπτωση εκποιήσεως εκμισθωμένου υπό εκ¬ 
κλησιαστικού νομικού προσώπου ακινήτου, η μίσθωση 
λύεται αζημίως δια το εκκλησιαστικό νομικό πρόσωπο 
και ο μισθωτής υποχρεούται να αποδώσει την χρήση 
του μισθίου μετά πάροδο ευλόγου προθεσμίας δύο έως 
πέντε μηνών από της εγγράφου ειδοποιήσεώς του. Σχετι¬ 
κός όρος πρέπει να περιλαμβάνεται στην διακήρυξη της 
μισθώσεως και στο μισθωτήριο συμβόλαιο. Η παρούσα 
διάταξη δεν εφαρμόζεται για τις ειδικές εκμισθώσεις εκ- 
μεταλλεύσεως ακινήτων του άρθρου 4 και τις επαγγελ¬ 
ματικές μισθώσεις. 

4. Την λύση της μισθώσεως για κάθε παράβαση των 
όρων του μισθωτηρίου, αφού ο καθένας από αυτούς 
θεωρείται ουσιώδης, αποφασίζει το διοικούν το εκκλη¬ 
σιαστικό νομικό πρόσωπο όργανο ή το αρμοδίως εξου¬ 
σιοδοτημένο όργανο. Ακολούθως καταπίπτει η εγγύηση 
της καλής εκτελέσεως, καταγγέλλεται η μίσθωση και ο 
μισθωτής αποβάλλεται από το μίσθιο κατά τας ισχύου- 
σες διατάξεις. 

ΚΕΦΑΛΑΙΟ Β' 

ΠΑΡΑΧΩΡΗΣΗ ΧΡΗΣΕΩΣ 

Άρθρο 1Ί 

Περιπτώσεις παραχώρησης χρήσεως 

1. Εκκλησιαστικό νομικό πρόσωπο δύναται να παρα¬ 
χωρεί την χρήση ακινήτων του για ορισμένο η αόριστο 
χρόνο, δωρεάν ή έναντι ανταλλάγματος, εν όλω ή εν 
μέρει, σε Ο.Τ.Α., Ν.Π.Δ.Δ., Δημόσιες Επιχειρήσεις και εν 
γένει Ν.Π.Ι.Δ., εφ'όσον εκπληρούν κοινωφελείς σκοπούς, 
για την ικανοποίηση των στεγαστικών και άλλων σχε¬ 
τικών λειτουργικών αναγκών για την εκπλήρωση των 
σκοπών τους. Κοινωφελής σκοπός για την εφαρμογή 
της παρούσας διατάξεως είναι ο προσδιοριζόμενος κατ' 
άρθρον 2 του παρόντος. 

2. Το εκκλησιαστικό νομικό πρόσωπο δύναται να πα¬ 
ραχωρεί ακίνητά του δι' ορισμένο ή αόριστον χρόνο εις 
Ο.Τ.Α. ή άλλους φορείς του δημοσίου τομέα με δυνατό¬ 
τητα ανεγέρσεως κτιρίων ή μετατροπών στα υπάρχοντα 
κτίρια, με δαπάνες του χρήστη, κατόπιν ρητής προεγκρί- 
σεως υπό του εκκλησιαστικού νομικού προσώπου ή/και 
της Διευθύνσεως Ναοδομίας (όπου πρέπει) των σχετικών 
σχεδίων, το εκκλησιαστικό νομικό πρόσωπο δύναται να 
παραχωρεί ακίνητά του. 

Στους όρους της παραχωρήσεως θα περιλαμβάνεται 
υποχρεωτικώς, ότι το εκκλησιαστικό νομικό πρόσωπο 

δεν στερείται του δικαιώματος άρσεως της παραχωρή- 
σεως άνευ αποζημιώσεωςτου χρήστη, εκτός εάν ο χρή¬ 
στης απαιτήσει την σύνταξη συμβολαιογραφικού εγγρά¬ 
φου για την παραχώρηση, στο οποίο θα αναγράφονται 
ρητά οι προϋποθέσεις και οι όροι της αποζημιώσεώς του 
καθώς και οι όροι της ανακλήσεώς της. 

3. Οι πάσης φύσεως φόροι, δαπάνες, τέλη κ.λπ., τα 
οποία βαρύνουν το ακίνητο, καταβάλλονται αποκλει¬ 
στικά από τον χρήστη. 

Άρθρο 12 

Διαδικασία παραχωρήσεως της χρήσεως - 

Ανάκληση 

1. Η παραχώρηση της χρήσεως ακινήτων εκκλησι¬ 
αστικών νομικών προσώπων γίνεται με απόφαση του 
διοικούντος οργάνου ή του αρμοδίως εξουσιοδοτημέ¬ 
νου οργάνου, με την οποία προσδιορίζονται ακριβώς 
ο σκοπός για τον οποίον πρόκειται να χρησιμοποιηθεί 
το ακίνητο, ο χρόνος διάρκειας της παραχωρήσεως, το 
ποσό του τυχόν καταβλητέου εφ'άπαξ ή καταβαλλομέ- 
νου περιοδικώς ανταλλάγματος, οι όροι αναπροσαρμο¬ 
γής του ανταλλάγματος ως και κάθε άλλος αναγκαίος 
όρος, κατά την κρίση του διοικούντος οργάνου ή του 
αρμοδίως εξουσιοδοτημένου οργάνου. 

2. Το εκκλησιαστικό νομικό πρόσωπο έχει το δικαίωμα 
να ανακαλεί μονομερώς πάσα παραχώρηση χρήσεως 
ακινήτου του, ανεξαρτήτως πότε ή υπό ποιου εγένετο 
για εγκατάλειψη της χρήσεως ή λόγω μη τηρήσεως των 
όρων του παραχωρητηρίου. Πάσα προσθήκη ή βελτίωση 
στο ακίνητο παραμένει προς όφελος αυτού, χωρίς υπο¬ 
χρέωση για καταβολή αποζημίωσης προς οποιονδήποτε, 
εκτός εάν άλλως ορίστηκε στην σύμβαση παραχώρησης. 

ΚΕΦΑΛΑΙΟ Γ' 

ΕΚΠΟΙΗΣΕΙΣ 

Άρθρο 13 

Τρόπος εκποιήσεων 

1. Η εκποίηση των ακινήτων των εκκλησιαστικών νο¬ 
μικών προσώπων διενεργείται κατά κανόνα με δημόσιο 
πλειοδοτικό διαγωνισμό, του οποίου οι όροι καθορίζο¬ 
νται με απόφαση του διοικούντος το νομικό πρόσωπο 
οργάνου και αναφέρονται στην διακήρυξη. 

2. Κατ' εξαίρεση επιτρέπεται η άνευ διαγωνισμού 
εκποίηση ακινήτων προς το Ελληνικό Δημόσιο, Ο.Τ.Α., 
Ν.Π.Δ.Δ., Δημόσιες Επιχειρήσεις και άλλα νομικά πρό¬ 
σωπα ιδιωτικού δικαίου τα οποία εκπληρούν σκοπούς 
κοινής ωφελείας, όπως νοούνται κατά τα αναφερόμενα 
στο άρθρο 8 του παρόντος Κανονισμού. Επί πλέον είναι 
επιτρεπτή η άνευ διαγωνισμού εκποίηση όταν δεν είναι 
δυνατόν ή συμφέρον να γίνει διαγωνισμός, όπως π.χ. 
επί συνιδιοκτήτων οικοπέδων ή συνιδιοκτήτων παλαιών 
οικημάτων. Οι απ'ευθείας εκποιήσεις γίνονται κατόπιν 
αποφάσεως του διοικούντος οργάνου με την οποία κα¬ 
θορίζονται οι όροι της πωλήσεως και ο τρόπος καταβο¬ 
λής του τιμήματος. Σε καμιά περίπτωση το ζητούμενο 
τίμημα δεν δύναται να υπολείπεται της προσδιορισμέ¬ 
νης αγοραίας αξίας υπό του ανεξαρτήτου εκτιμητή του 
άρθρου 2 παρ. 4 του παρόντος. 

3. Κατ' εξαίρεση, εφ' όσον επί εκκλησιαστικών ακινή¬ 
των δημιουργήθηκαν νομικές και πραγματικές καταστά¬ 


σεις που παρακωλύουν την άσκηση νομής και κατοχής 
και εν γένει την ελεύθερη διαχείρισή των κατά την κρίση 
του διοικούντος το εκκλησιαστικό νομικό πρόσωπο ορ¬ 
γάνου, επιτρέπεται εφ'όσον ήθελε κριθεί σύμφορος από 
το διοικούν όργανον η προς συμβιβασμό και διακανονι¬ 
σμό της υποθέσεως απ'ευθείας εκποίηση ακινήτου στις 
τρέχουσες τιμές προς ιδιώτες, τηρουμένης της διαδικασί¬ 
ας επικαίρου εκτιμήσεως της αγοραίας αξίας του προ της 
εκποιήσεως κατά τα εν άρθρο 2 παρ. 4 διαλαμβανόμενα, 
εφ'όσον όμως ο αγοραστής διατηρεί επί τριάντα (30) έτη 
αδιατάρακτον νομή και κατοχή του ακινήτου ο ίδιος ή 
οι δικαιοπάροχοι του στην νομή του ακινήτου. Η τιμή 
της εκποιήσεως είναι δυνατόν κατόπιν αποφάσεως του 
διοικούντος οργάνου να μειώνεται έναντι της εκτιμηθεί- 
σης σημερινής κατά ποσοστό ένα τοις εκατόν (1%) ανά 
έτος ασκήσεως νομής υπό του αγοραστού ή των δικαι- 
οπαρόχων του για το πέραν της εικοσαετίας διάστημα 
παραμονής του εις το ακίνητο και πάντως έως ποσοστού 
μειώσεως τριάντα τοις εκατό (30%) κατ'ανώτατον όριο. 

4. Για περιπτώσεις εκκλησιαστικών ακινήτων που βρί¬ 
σκονται στην αλλοδαπή, εφαρμόζονται όσες διατάξεις 
περί εκποιήσεων ακινήτων κειμένων στη ημεδαπή είναι 
δυνατόν να τύχουν εφαρμογής συμβατώς κατά περίπτω¬ 
ση λαμβανομένων υπ'όψιν των εντοπίων πραγματικών 
και νομικών συνθηκών δυνάμει αιτιολογημένης αποφά¬ 
σεως του διοικούντος οργάνου. Με την ίδια απόφαση 
ανά συγκεκριμένο ακίνητο προσδιορίζονται οι όροι της 
εκποιήσεως και τα όργανα ή τα πρόσωπα ενώπιον των 
οποίων θα διενεργηθεί η εκποίηση. 

5. Ειδικές διατάξεις νόμων που προβλέπουν την άνευ 
διαγωνισμού εκποίηση εκκλησιαστικών ακινήτων εξα¬ 
κολουθούν να ισχύουν. 

6. Στην έννοια της εκποιήσεως περιλαμβάνεται και η 
παραχώρηση κυριότητας ακινήτου με το σύστημα της 
αντιπαροχής, η οποία διενεργείται δια δημοσίου διαγω¬ 
νισμού, καθώς επίσης και η παραχώρηση σε τρίτον, για 
ορισμένο χρονικό διάστημα, «δικαιώματος επιφάνειας» 
επί εκκλησιαστικού ακινήτου, κατ'άρθρο 47 παρ. 3 του 
ν. 590/1977, όπως τροποποιήθηκε με το άρθρο 68 παρ. 
5 του ν. 4235/2014. 

7. Προ πάσης εκποιήσεως συντάσσεται υπό της αρμο¬ 
δίας Οικονομικής Υπηρεσίας του εκκλησιαστικού νομι¬ 
κού προσώπου ή υπό επιλεγομένου ανεξαρτήτου εκτι¬ 
μητή (φυσικού ή νομικού προσώπου) που ασκεί με άδεια 
και κατ' επάγγελμα το έργο τούτο και με τα προσόντα του 
άρθρου 2 παρ. 4 του παρόντος, Έκθεση Καταμετρήσεως 
και Εκτιμήσεως της αγοραίας αξίας του προς εκποίηση 
εκκλησιαστικού ακινήτου. Στην Έκθεση αναφέρονται ο 
Ο.Τ.Α., ο οικισμός, η θέση, η τυχόν επωνυμία, η ακριβής 
διεύθυνση και η υπάρχουσα χρήση του ακινήτου. 

Ειδικότερα επί μη οικοδομημένων οικοπέδων, γη¬ 
πέδων ή εκτάσεων συντάσσεται πλήρες τοπογραφικό 
διάγραμμα, με πρόσθετες πληροφορίες οδοιπορικού 
προσβάσεως, τοπογραφικήςδιαμορφώσεωςτου ακινή¬ 
του και της περιοχής στην οποία βρίσκεται, τυχόν καλλι¬ 
έργεια ή άρδευση. Για οικοδομημένα γήπεδα ή αστικά 
ακίνητα πέραν του τοπογραφικού, πρέπει να υφίστανται 
και σχέδια κατόψεων όλων των ορόφων, τα οποία εμφα¬ 
νίζουν την συνολική οικοδομημένη επιφάνεια και τον 
όγκο των κτισμάτων. Σε καμιά περίπτωση το ζητούμενο 




Τεύχος Β' 3578/11.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


42827 


τίμημα δεν μπορεί να υπολείπεται της προσδιοριζόμενης 
αγοραίας αξίας του ακινήτου όπως προκύπτει από την 
ανωτέρω έκθεση. 

8. Επιτρέπεται η λόγω δωρεάς παραχώρηση άνευ 
ανταλλάγματος εμπραγμάτου δικαιώματος επί ακινήτου 
από εκκλησιαστικό νομικό πρόσωπον σε εκκλησιαστικό 
νομικό πρόσωπο. 

Άρθρο 14 

Προκήρυξη, χρόνος τόπος τρόπος 
διενεργείας διαγωνισμού κατακύρωση 
αποτελέσματος - επαναληπτικός διαγωνισμός 

1. Οι αναφερόμενες στις εκμισθώσεις ρυθμίσεις των 
άρθρων 5,6,7 και 8 του παρόντος Κανονισμού εφαρμό¬ 
ζονται και επί των εκποιήσεων με την αναγκαία ανάλογη 
εφαρμογή των λεκτικών προσαρμογών. 

2. Για τις εκποιήσεις η διακήρυξη πρέπει να παραπέ¬ 
μπει σε πλήρη τοπογραφική αποτύπωση και ακριβές εμ- 
βαδό του ακινήτου, για οικοδομημένα γήπεδα ή αστικά 
ακίνητα, σχέδια κατόψεων, στα οποία να εμφαίνεται το 
εμβαδόν, ο όγκος των κτισμάτων, ο προσδιορισμός της 
θέσεως έτσι ώστε να χωροθετείται το ακίνητο πλήρως 
για τους ενδιαφερομένους πλειοδότες. 

3. Η εξόφληση του τιμήματος προβλέπεται από την 
διακήρυξη και μπορεί να γίνει με εφ' άπαξ καταβολή ή 
τμηματικώς σε άτοκες ή έντοκες δόσεις. Η με οποιονδή- 
ποτε τρόπο πίστωση μέρους ή συνόλου του τιμήματος 
επιτρέπεται μόνο από την εξασφάλιση παρακρατήσεως 
της κυριότητος. 

4. Ο φόρος μεταβιβάσεως, τα τέλη χαρτοσήμου και 
όλοι οι έτεροι συναφείς φόροι και τέλη, τα συμβολαιο¬ 
γραφικά δικαιώματα, δικηγορικές αμοιβές, δικαιώματα 
Ταμείου νομικών, δικαιώματα δικηγορικών συλλόγων 
και οποιοδήποτε άλλο έξοδο, ακόμη και εάν δεν ανα- 
φέρεται στον παρόντα, όπως και τα έξοδα μεταγραφής 
βαρύνουν πάντοτε και ανεξαρτήτως ύψους τον αγορα¬ 
στή.Τα έξοδα δημοσιεύσεων και δημοπρασίας, τα οποία 
συγκεκριμένα, το καθένα αυτοτελώς, αναφέρονται σε 
απόλυτο αριθμό στην διακήρυξη και αφορούν μόνο στο 
συγκεκριμένο διαγωνισμό, βαρύνουν τον αγοραστή. 

Άρθρον15 

Σύμβαση Εκποιήσεως 

1. Κατόπιν της κατακυρώσεως του αποτελέσματος της 
δημοπρασίας, γνωστοποιείται αμέσως προς τον πλει¬ 
οδότη η απόφαση κατακυρώσεως και καλείται αμελ¬ 
λητί εγγράφως να προσέλθει εντός προθεσμίας δέκα 
πέντε (15) ημερών για την παραλαβή του χρηματικού 
καταλόγου εξοφλήσεως του τιμήματος και ετοιμασία 
του πωλητηρίου συμβολαίου και εντός προθεσμίας το 
αργότερο τριάντα (30) ημερών να υπογράψει το σχετικό 
πωλητήριο συμβόλαιο. 

2. Το πωλητήριο συμβόλαιο αναλόγως προς το εκκλη¬ 
σιαστικό νομικό πρόσωπο υπογράφεται υπό του αρμοδί¬ 
ου οργάνου του Μητροπολίτου, Ηγουμένου ή Προέδρου 
του Εκκλησιαστικού Συμβουλίου. Η σύμβαση πωλήσεως 
θεωρείται οριστικά τελειωμένη από την υπογραφή του 
συμβολαιογραφικού εγγράφου και από του χρόνου αυ¬ 
τού μετατίθεται ο κίνδυνος αλλά και μεταβιβάζονται τα 
οφέλη του πράγματος προς τον αγοραστή. 


3. Το τίμημα καταβάλλεται ολόκληρο προ της υπο¬ 
γραφής του συμβολαίου μεταβιβάσεως, σε περίπτωση 
δε προβλέψεως της διακηρύξεως περί καταβολής του 
σε δόσεις ο αγοραστής υποχρεούται να καταβάλει την 
πρώτη δόση προ της υπογραφής του συμβολαίου. Στην 
περίπτωση αυτή είναι υποχρεωτική η αναγραφή διαλυτι- 
κής αιρέσεως υπέρ του εκκλησιαστικού νομικού προσώ¬ 
που δια την περίπτωσιν μη εμπροθέσμου εξοφλήσεως 
δόσεως. 

4. Καθυστέρηση εξοφλήσεως δύο οποιωνδήποτε δό¬ 
σεων ανεξαρτήτως διαδοχικής ή μόνης της τελευταίας, 
συνεπάγεται αυτοδίκαια διάλυση της συμβάσεως πωλή¬ 
σεως, οπότε η μεν κυριότητα του ακινήτου επανέρχεται 
στο εκκλησιαστικό νομικό πρόσωπο, οι δε δόσεις που 
καταβλήθηκαν καταπίπτουν λόγω ποινικής ρήτρας υπέρ 
του εκκλησιαστικού νομικού προσώπου. Μόνο κατόπιν 
αποφάσεωςτου διοικούντος οργάνου του εκκλησιαστι¬ 
κού νομικού προσώπου είναι δυνατόν να θεωρηθεί ότι 
δεν εκπληρώθηκε η αίρεση και να επιδιωχθεί η είσπραξη 
της ληξιπροθέσμου δόσεως πλέον τόκων υπερημερί¬ 
ας, ή και των άληκτων δόσεων ακόμη οι οποίες καθί¬ 
στανται αμέσως απαιτητές, σύμφωνα προς τις σχετικές 
περί εισπράξεως δημοσίων εσόδων διατάξεις. Σχετικά 
προς τα ανωτέρω πρέπει να περιλαμβάνεται σχετικός 
ρητός όρος στην διακήρυξη και το περί μεταβιβάσεως 
συμβολαιογραφικό έγγραφο. Κατόπιν της ολοσχερούς 
εξοφλήσεως του τιμήματος, ο αγοραστής δύναται να 
ζήτηση την χορήγηση, δαπάνες του, συμβολαιογραφικής 
εξοφλητικής αποδείξεως. 

5. Το εκκλησιαστικό νομικό πρόσωπο έχει δικαίωμα 
εγγραφής υποθήκης επί του πωλουμένου ακινήτου, στην 
περίπτωση που υπάρχει πίστωση του τιμήματος και δεν 
έχει παρακρατηθεί η κυριότητα ανεξαρτήτως εάν αυτό 
προβλέπεται από την Διακήρυξη. Τα έξοδα της υποθή¬ 
κης βαρύνουν σε κάθε περίπτωση τον αγοραστή. 

6. Το εκκλησιαστικό νομικό πρόσωπο από την υπο¬ 
γραφή του συμβολαίου πωλήσεως δεν ευθύνεται σε 
καμία απολύτως περίπτωση για πραγματικά και νομικά 
ελαττώματα του πωληθέντος ακινήτου ή δια επ' αυτού 
υπάρχοντα βάρη και δουλείες. Μόνο με την συμμετοχή 
στον αντίστοιχο διαγωνισμό τεκμαίρεται αμάχητα ότι 
ο προσφέρων έχει λάβει γνώση υπ'ευθύνη του και έχει 
εξετάσει τους τίτλους ιδιοκτησίας του ακινήτου ως και 
την πραγματική κατάσταση του ακινήτου. 

7. Σε περίπτωση εκνικήσεως επιστρέφεται το καταβλη- 
θέντίμημα άτοκα και, στην περίπτωση μερικής εκνικήσε¬ 
ως επιστρέφεται στον αγοραστή ανάλογο ποσό, το οποίο 
καθορίζεται από το όργανο που διοικεί το εκκλησιαστικό 
νομικό πρόσωπο. 

8. Η εκποίηση μισθωμένων ακινήτων επιφέρει τις κατά 
την παράγραφο 3 του άρθρου 10 του παρόντος συνέπει¬ 
ες. Σχετικός όρος δέον να αναφέρεται στην διακήρυξη 
και να έχει κατοχυρωθεί το σχετικό δικαίωμα του εκκλη¬ 
σιαστικού νομικού προσώπου δια αυτοδίκαια λύση της 
μισθώσεως στο μισθωτήριο του εκποιουμένου μισθωμέ¬ 
νου ακινήτου. Η παρούσα διάταξη δεν εφαρμόζεται στις 
μακροχρόνιες μισθώσεις του άρθρου 4 του παρόντος 
Κανονισμού και στις επαγγελματικές μισθώσεις. 

ΚΕΦΑΛΑΙΟΝ Δ' 

ΑΝΤΑΛΛΑΓΕΣ 

Άρθρο 16 

1. Επιτρέπεται η ανταλλαγή εκκλησιαστικού ακινήτου 
με ιδιωτικό ή ιδιωτικά ακίνητα κατόπιν αποφάσεωςτου 
διοικούντος το εκκλησιαστικό νομικό πρόσωπο οργά¬ 
νου, η οποία αιτιολογεί την επιδιωκόμενη ανταλλαγή 
και καθορίζει τα κριτήρια συγκρισιμότητας των προς 
ανταλλαγή ακινήτων, τον τρόπο υποβολής και τα προ- 
βλεπόμενα δικαιολογητικά, τον επιμερισμό των εξόδων 
πραγματοποιήσεως της ανταλλαγής και τον τρόπον δη¬ 
μοσιότητας της μελετουμένης ανταλλαγής. Δύναται να 
προβεί σε ανταλλαγή ακινήτου το νομικό πρόσωπο και 
στην περίπτωση που εκ των συνθηκών επιβάλλεται ή 
έχει συμφέρον για την πραγματοποίηση των σκοπών 
του. 

2. Τα προς ανταλλαγή ακίνητα δέον όπως είναι ίσης 
χρηματικής αξίας ή διαφοράς αξίας υπέρ του εκκλησι¬ 
αστικού νομικού προσώπου μέχρι 20% βάσει επικαιρο- 
ποιημένων εκτιμήσεων του ανεξαρτήτου εκτιμητή κατ' 
άρθρον 2 παρ. 4 του παρόντος. 

3. Στην προκειμένη περίπτωσιν δεν έχουν εφαρμογή 
οι διατάξεις του παρόντος Κανονισμού περί διενεργείας 
δημοσίου πλειοδοτικού διαγωνισμού. 

ΚΕΦΑΛΑΙΟΝ Ε' 

ΑΓΟΡΑΙ 

Άρθρον17 
Σκοπός Αγορών 

1. Εκκλησιαστικό νομικό πρόσωπο δύναται να προβαί¬ 
νει σε αγορές εντός της Ελληνικής Επικράτειας για την 
απόκτηση κτιρίων, οικοπέδων ή εδαφικών εκτάσεων κα¬ 
ταλλήλων για την άμεση πραγματοποίηση των σκοπών 
του ή για αξιοποίηση και εκμετάλλευση της περιουσίας 
του. 

2. Το ζητούμενο ακίνητο δύναται να αγορασθεί, σε 
όποια κατάσταση έχει και ευρίσκεται η ως μελλοντι¬ 
κό, έτοιμο προς χρήση, συγκεκριμένο τελικό προϊόν, 
συμφώνως προς τις ειδικές προδιαγραφές και τα λοιπά 
αναφερόμενα στην πρόσκληση εκδηλώσεως ενδιαφέ¬ 
ροντος. 

3. Εκκλησιαστικό νομικό πρόσωπο μπορεί να συνάπτει 
συμβάσεις αποκτήσεως εμπράγματων δικαιωμάτων για 
κτίρια σε τρίτες χώρες για την προαγωγή των κατά την 
παράγραφο 1 σκοπών ή αναγκών και με αγορά μετοχών 
επί ακινήτων. 

Άρθρο 18 
Τρόπος αγοράς 

1. Αγορά ακινήτων υπό εκκλησιαστικού νομικού προ¬ 
σώπου πραγματοποιείται κατόπιν αποφάσεωςτου διοι- 
κούντος αυτό οργάνου μετά από δημοσία πρόσκληση 
εκδηλώσεως ενδιαφέροντος. 

2. Κατ'εξαίρεση δύνανται να πραγματοποιηθούν αγο¬ 
ρές δι' απ' ευθείας διαπραγματεύσεων εάν: α) δεν είναι 
δυνατόν ή β) δεν είναι συμφέρον ή γ) δεν είναι επιτρε¬ 
πτό, λόγω του επείγοντος της ενεργείας, να προηγηθεί 
δημοσίευση προσκλήσεως εκδηλώσεως ενδιαφέροντος 


ή δ) το προς αγορά ακίνητο είναι μοναδικό για την εξυ¬ 
πηρέτηση του συγκεκριμένου σκοπού για τον οποίον 
προορίζεται, ή ε) το ακίνητο ανήκει σε άλλο εκκλησια¬ 
στικό νομικό πρόσωπο ή το Δημόσιον ή Ο.Τ.Α. ή Ν.Π.Δ.Δ. 
ή Ν.Π.Ι.Δ. του ευρύτερου Δημόσιου Τομέα. 

3. Προκειμένης αγοράς δι' απ' ευθείας διαπραγματεύ¬ 
σεων η απόφαση αγοράς του διοικούντος το εκκλησια¬ 
στικό νομικό πρόσωπο οργάνου πρέπει να είναι ειδικώς 
αιτιολογημένη κατά τα ανωτέρω. 

4. Το εκκλησιαστικό νομικό πρόσωπο μπορεί να προ¬ 
βαίνει στις αγορές εκπλειστηριαζομένων εκουσίως ή 
αναγκαστικώς ακινήτων συμμετέχοντας στους αντιστοί¬ 
χους πλειστηριασμούς κατόπιν αποφάσεως του διοικού- 
ντος οργάνου, στην οποίαν θα καθορίζεται το ανώτατο 
ποσό της προσφοράς μη συμπεριλαμβανομένων των 
εξόδων, τα οποία βαρύνουν τον υπερθεματιστή. Για την 
λήψη αποφάσεως αρκεί εισήγηση μετ' εκτιμήσεως της 
αξίας του ακινήτου κατ' άρθρον 2 παρ. 4 του παρόντος. 

Άρθρο 19 

Πρόσκληση εκδήλωσης ενδιαφέροντος 
1. Η πρόσκληση εκδηλώσεως ενδιαφέροντος εγκρίνε- 
ται από το διοικούν το εκκλησιαστικό νομικό πρόσωπο 
όργανο και ενδεικτικώς αναφέρει: 

α) Την περιοχή εντός της οποίας δέον να ευρίσκεται 
το ακίνητο. 

β) Την κατ' ελάχιστον ή την κατά το δυνατόν με με¬ 
γαλύτερη προσέγγιση έκταση - εμβαδόν για γήπεδα ή 
οικόπεδα και εμβαδόν ή όγκο για κτίσματα, με ειδικότε¬ 
ρη αναφορά στους χώρους κυρίας χρήσεως και βοηθη¬ 
τικούς, τις επιθυμητές ή κατά τον νόμο πρόβλεπόμενες 
θέσεις σταθμεύσεως, ως και τυχόν άλλες πρόσθετες εξυ¬ 
πηρετήσεις αναγκαίες για την προοριζομένη χρήση του. 

γ) Το αναγκαίο ή επιθυμητό, επί κτιρίων, για πλήρη 
αυτοτέλεια του κτιρίου ή την αυτοτέλεια τμήματος κτι¬ 
ρίου ή την διάταξη των χώρων στο συγκρότημα κτιρίων. 

δ) Το αναγκαίο ή επιθυμητό της θέσεως του ακινήτου 
επί ή πλησίον οδικών αξόνων, κόμβων οδικής κυκλοφο¬ 
ρίας και μέσων μαζικής μεταφοράς. 

ε) Τον επιθυμητό μέγιστο χρόνο παλαιότητας ή το και¬ 
νουργές της κατασκευής του. 

στ) Την προθεσμία εντός της οποίας πρέπει να υπο¬ 
βληθούν οι προσφορές. 

ζ)Τα έγγραφα, σχέδια και λοιπά στοιχεία, τα οποία πρέ¬ 
πει να συνοδεύουν τις προσφορές και συγκεκριμένα, 
επί οικοπέδων γηπέδων, τοπογραφικό διάγραμμα, όροι 
δομήσεως χρήσεις γης και προβλέψεις γενικών πολεο- 
δομικών σχεδίων και επί κτιρίων προσθέτως αντίγραφο 
οικοδομικής αδείας, σχέδια κατόψεων, περιγραφή του 
κτιρίου με ποιοτικά στοιχεία οικοδομικών και Η/Υ εγκα¬ 
ταστάσεων. 

η) Πρόσφατες φωτογραφίες του ακινήτου και 
θ) Την οικονομική προσφορά, η οποία κατατίθεται σε 
σφραγισμένο φάκελο, στην οποία εκτός του συνολικού 
τιμήματος, πρέπει να αναφέρονται οι τιμές των χώρων 
κύριας χρήσεως, των βοηθητικών αποθηκευτικών και 
κοινόχρηστων χώρων, όπως και των χώρων σταθμεύ¬ 
σεως. 

ι) Υπεύθυνη δήλωση για την εμπρόθεσμη προσκομιδή, 
όταν ζητηθούν, απάντων των νομιμοποιητικών στοιχείων 

του προσφέροντος, τίτλων του ακινήτου, πιστοποιητικού 
Υποθηκοφυλακείου ή Κτηματολογικού Γραφείου κ.λπ. 

ια) Τον χρόνο και τον τόπον υποβολής των προσφο¬ 
ρών. 

ιβ) Την χρονική διάρκεια ισχύος της προσφοράς. 

ιγ) Τα έξοδα δημοσιότητας της προσκλήσεως, η τυ¬ 
χόν αμοιβή του εκτιμητή για την εκτίμηση του ακινήτου 
που θα προκριθεί, (τα οποία θα αναφέρονται το καθένα 
αυτοτελώς και σε απόλυτο αριθμό), ως και τα συμβο¬ 
λαιογραφικά έξοδα, ή πάσης φύσεως έξοδα, βαρύνουν 
μόνο τον πωλητή. 

ιδ) Τον τρόπο πληρωμής. 

ιε) Στο κείμενο της προσκλήσεως ή στο παράρτημα 
αυτής παρατίθενται οι απαιτήσεις, οι οποίες πρέπει να 
πληρούν τα ακίνητα, με την κατά το δυνατόν αναλυτι¬ 
κότερη περιγραφή τους Η/Υ εγκαταστάσεις, θέρμανσης, 
κλιματισμού, αερισμού, πυρασφαλείας, πυροπροστασί¬ 
ας, φωτισμού, συστημάτων ασφαλείας, ανελκυστήρων, 
κ.λπ. 

ιστ) Στο κείμενο της προκλήσεως ή στο παράρτημα 
αυτής παρατίθενται τα κριτήρια αξιολογήσεως, ο τρό¬ 
πος βαθμολογίας και προκρίσεωςτου καταλληλότερου 
ακινήτου, όπως αναλυτικώς αναφέρονται στο επόμενο 
άρθρο. 

ιζ) Όσες προσφορές δεν εμφανίζουν ικανοποιητικό 
βαθμό πληρότητας ως προς τα προαναφερόμενα απα¬ 
ραίτητα στοιχεία, θα απορρίπτονται. 

ιη) Το εκκλησιαστικό νομικό πρόσωπο καμιά ευθύνη 
δεν φέρει στην περίπτωση τυπικής ή ουσιαστικής απορ- 
ρίψεως προσφοράς ή λόγω μεταβολής της εκ της προ¬ 
σκλήσεως προβλεπομένης διαδικασίας αγοράς ακινήτου 
ή λόγω ματαιώσεωςτης αγοράς καθ'οιοδήποτε στάδιο 
της διαδικασίας και για οποιονδήποτε λόγο. 

ιθ) Κατά το διάστημα από της προκρίσεως του ακινή¬ 
του ή της επικυρώσεως του αποτελέσματος της διαδι¬ 
κασίας επιλογής και έως την υπογραφή του συμβολαίου 
αγοράς, όλες οι ενέργειες του εκκλησιαστικού νομικού 
προσώπου και του υποψηφίου πωλητή δεν παράγουν 
καμία υποχρέωση του εκκλησιαστικού νομικού προ¬ 
σώπου και κανένα αντίστοιχο δικαίωμα του υποψηφίου 
πωλητή. 

κ) Για την τελική λήψη αποφάσεως της αγοράς ακι¬ 
νήτου το διοικούν όργανον αποφασίζει κατ' ελευθέρα 
κρίση. 

κα) Οποιοδήποτε πρόσθετο στοιχείο κριθεί αναγκαίο. 

2. Ειδικότερα για αγορές κτιρίων και για την παροχή 
δυνατότητος στους ενδιαφερομένους να ανταποκρι- 
θούν στην πρόσκληση εκδηλώσεως ενδιαφέροντος, οι 
οποίοι δεν διαθέτουν έτοιμο κτίριο κατά τις απαιτήσεις 
της χρήσεως για την οποίαν θα χρησιμοποιηθεί το ακίνη¬ 
το, δύνανται να ληφθούν προσφορές για υπό ανέγερση 
κτίρια ή υπάρχοντα κτίρια ή κτιριακά συγκροτήματα στα 
οποία θα γίνουν μετατροπές ή μετασκευές και θα παρα¬ 
δοθούν, μελλοντικά, έτοιμα προς χρήση, συγκεκριμένο 
τελικό προϊόν, κατά τα ζητούμενα υπό της προσκλήσεως, 
ζητούνται να υποβληθούν πρόσθετα στοιχεία: 

α) Είδος και καθεστώς ιδιοκτησίας. Είδος εκπροσωπή- 
σεως προσφέροντος. 

β) Κατάσταση παλαιότηταςτουπροσφερομένου κτιρί¬ 
ου, σημερινή χρήση, χρόνος κατασκευής, συνολική νό¬ 


μιμη δομημένη επιφάνεια, στοιχεία αδειών ανεγέρσεως, 
επιφάνεια οικοπέδου, τεχνική περιγραφή οικοδομικών 
και Η/Υ εγκαταστάσεων, κτιριοδομικά και δομοστατικά 
στοιχεία της κατασκευής. 

γ) Συνοπτική περιγραφή των προτεινομένων παρεμ¬ 
βάσεων και διαρρυθμίσεων και τεχνικές προδιαγραφές 
αυτών. 

δ) Αρχιτεκτονικά σχέδια (κατόψεις, όψεις, τομές) των 
υπαρχουσών κτιριακών εγκαταστάσεων. 

ε) Φάκελος τεχνικής προσφοράς, η οποία πρέπει να 
περιλαμβάνει, τουλάχιστον ιδέες προτεινομένης λύσεως 
αξιοποιήσεως του ακινήτου, περιγραφή προτεινομένης 
λύσεως, αρχιτεκτονική προμελέτη (σε επίπεδο μελέτης) 
με πλήρη σειρά σχεδίων κατόψεων όλων των χώρων, 
όψεων και τομών, προμελέτες κατασκευών, επισκευών, 
διαρρυθμίσεων και λοιπών εργασιών, αι οποίες θα γίνουν 
στο κτίριο, τεχνική έκθεση με τεύχος υλικών, προδια¬ 
γραφών αυτών και τρόπο κατασκευής (ποιοτικά στοι¬ 
χεία), προμελέτες Η/Υ εγκαταστάσεων με προσεγγιστικό 
προσδιορισμό των ποσοτικών και ποιοτικών χαρακτηρι¬ 
στικών τους, στοιχεία μελετητικής ομάδος. 

στ) Χρόνο παραδόσεωςτου προσφερομένου κτιρίου 
με χρονοδιάγραμμα αποπερατώσεως των ενδιαμέσων 
διακεκριμένων σταδίων και προβλεπομένων εργασιών 
με αφετηρία την ημερομηνία εκδόσεως της οικοδομικής 
αδείας. 

3. Παραλείψεις ή τροποποιήσεις των στοιχείων, τα 
οποία αναγράφονται στις προηγούμενες παραγράφους 
δεν επηρεάζουν την εγκυρότητα της προσκλήσεως ή 
του διαγωνισμού. 

4. Π ρόσθετες διευκρινίσεις επί αμφιβόλων σημείων της 
προσκλήσεως δύνανται να παρέχει η Επιτροπή διεξαγω¬ 
γής του διαγωνισμού προτού ανοίγματος των οικονομι¬ 
κών προσφορών αυτεπαγγέλτως ή ως απάντηση σε ερω¬ 
τήματα των προτιθεμένων να καταθέσουν προσφορά. 

Άρθρο 20 

Κριτήρια αξιολόγησης - Βαθμολογία 

Τεχνικής και Οικονομικής προφοράς 

1. Η πρόσκληση εκδηλώσεως ενδιαφέροντος για αγο¬ 
ρά ακινήτου ή στο συνοδευτικό παράρτημα αναφέρει 
τα κριτήρια αξιολογήσεως των προσφορών, τα οποία 
αναλυτικώς ή ομαδοποιημένως θα αφορούν σε: 

α) Θέση ακινήτου στην ευρύτερη περιοχή, όπου ευ- 
ρίσκεται και προσβασιμότητα από οδικούς άξονας και 
μέσα μαζικής μεταφοράς. 

β) Περιβάλλον χώρος και προσπελασιμότητα εγγυτέ- 
ρας περιοχής (μέσα μαζικών μεταφορών, οδικοί κόμβοι, 
λεωφόροι κ.λπ.). 

γ) Αρχιτεκτονική λύση, λειτουργικότητα, μετατρεψι- 
μότητα. 

δ) Υποδομή κτιρίου, ποιότητα κατασκευής. 

ε) Επάρκεια και καταλληλότητα χώρων κύριας χρή¬ 
σεως. 

στ) Επάρκεια βοηθητικών χώρων. 

ζ) Επάρκεια χώρων στάθμευσης. 

η) Διαμόρφωση περιβάλλοντος χώρου. 

θ) Χρόνο ανεγέρσεως - Χρόνο διαθέσεως. 

2. Αναφέρεται ο συντελεστής βαρύτητος εκάστου κρι¬ 
τηρίου ή ομάδος κριτηρίων. 

3. Προσδιορίζεται η κλίμακα βαθμολογίας και η ελά¬ 
χιστη μερική ή συνολική βαθμολογία για την καταλλη¬ 
λότητα ή απόρριψη κάθε προσφοράς. 

4. Προσδιορίζεται ο τρόπος αναγωγής των προσφε- 
ρομένων επιφανειών, υπέργειων βοηθητικών χώρων 
υπόγειων αποθηκών, υπέργειων ή υπογείων χώρων 
σταθμεύσεως στους χώρους κυρίας χρήσεως. 

5. Για την αξιόπιστη συγκριτική αξιολόγηση των προ¬ 
σφορών είναι δυνατόν να προσδιορίζεται ο τρόπος 
υπολογισμού συσχετισμού προσφερομένων ανοιγμέ¬ 
νων επιφανειών, τεχνικής βαθμολογίας και οικονομικής 
προσφοράς, βάσει μαθηματικού τύπου, εκ του οποίου 
θα προκύπτει η οικονομικότερη προσφορά. 

Άρθρο 21 

Διαδικασία Αγορών 

1. Η εγκεκριμένη από το διοικούν το εκκλησιαστι¬ 
κό νομικό πρόσωπον όργανο πρόσκληση εκδήλωσης 
ενδιαφέροντος, δημοσιεύεται είκοσι (20) τουλάχιστον 
ημέρες πριν από την ημερομηνία κατάθεσης των προ¬ 
σφορών, εκτός εάν διαφορετικά ορίζεται στην πρόσκλη¬ 
ση με ανάρτηση στα γραφεία του νομικού προσώπου, 
στο οποίο θα κατατεθούν οι προσφορές και στα Γραφεία 
του αντίστοιχου Πρωτοβάθμιου Ο.Τ.Α. μέσα στην περι¬ 
φέρεια των οποίων αναζητείται το προς αγορά ακίνη¬ 
το. Περίληψη της πρόσκλησης δημοσιεύεται σε δύο ή 
περισσότερες ημερήσιες τοπικές Εφημερίδες και στις 
περιπτώσεις που απαιτείται και στην Εφημερίδα της Ευ¬ 
ρωπαϊκής Ένωσης.Το μέγεθος της δημοσιότητας πρέπει 
να είναι ανάλογο του προβλεπομένου τιμήματος αγοράς 
σε συνάρτηση με το κόστος δημοσιότητας. 

2. Για την αξιολόγηση των προσφορών ορίζεται Επι¬ 
τροπή από το διοικούν το εκκλησιαστικό νομικό πρόσω¬ 
πο όργανο, η οποία αποτελείται από μέλη της τεχνικής 
υπηρεσίας του και εάν κρίνεται σκόπιμο συμμετέχει και 
εκπρόσωπος του φορέα για λογαριασμό του οποίου θα 
αγοραστεί το ακίνητο. 

3. Έργο της Επιτροπής είναι η διαπίστωση της πληρότη¬ 
τας των προσφορών, η τεχνική αξιολόγηση και βαθμολο¬ 
γία αυτών, η εξαγωγή της τελικής τεχνικής βαθμολογίας, 
η αποσφράγιση των οικονομικών προσφορών και ο συ¬ 
σχετισμός τελικής τεχνικής βαθμολογίας και οικονομικών 
προσφορών για να προκύψει η πρόκριση του καταλληλό¬ 
τερου και οικονομικότερου προς αγορά ακινήτου. 

4. Το πόρισμα της επιτροπής με τυχόν πρόσθετες πα¬ 
ρατηρήσεις υποβάλλεται στο διοικούν το εκκλησιαστικό 
νομικό πρόσωπο όργανο για λήψη κατ'αρχάς αποφάσε- 
ως προκρίσεως και συνεχίσεωςτης διαδικασίας αγοράς. 

5. Το προκριθέν για αγορά ακίνητο, αποστέλλεται σε 
ανεξάρτητο εκτιμητή του άρθρου 2 παρ. 4 του παρό¬ 
ντος για εκτίμηση της αξίας του, μετά από οριστικοποί¬ 
ηση όλων των ποσοτικών επί μέρους και στο σύνολό 
τους μεγεθών, των αναλυτικών ποιοτικών στοιχείων 
και χαρακτηριστικών του κτιρίου, η οριστικοποίηση 
των προθεσμιών σύνταξης οριστικών μελετών, μελε¬ 
τών εφαρμογής, έγκρισης αυτών από το διοικούν το 
εκκλησιαστικό νομικό πρόσωπο όργανο και έκδοσης 
οικοδομικής άδειας ως και προσδιορισμού εγγυητικών 
επιστολών, ρητρών. 

6. Ολοκληρώνεται ο έλεγχος τίτλων του προσφερομέ- 
νου ακινήτου και διαπιστώνεται εάν τρίτος, το Δημόσιο 


ή έτερο εκκλησιαστικό νομικό πρόσωπον διεκδικεί ή όχι 
δικαιώματα επ' αυτού. 

7. Συμφωνείται η οποιαδήποτε πρόσθετη υποχρέωση 
του πωλητή από μη δυναμένη να προβλεφθεί από την 
πρόσκληση εκδήλωσης ενδιαφέροντος ιδιαιτερότητα 
του προσφερομένου ακινήτου. 

8. Διενεργούνται διαπραγματεύσεις από επιτροπή η 
οποία ορίζεται από το διοικούν το εκκλησιαστικό νομικό 
πρόσωπον όργανον ή το αρμοδίως εξουσιοδοτημένο 
όργανο όπως στην παρ. 2 του παρόντος άρθρου. 

9. Η λήψη τελικής απόφασης από το διοικούν το εκκλη¬ 
σιαστικό νομικό πρόσωπο όργανο για αγορά ακινήτου 
λαμβάνεται με την ελεύθερη κρίση του. 

Άρθρο 22 
Συμβόλαιο Αγοράς 

Μετά την λήψη τελικής αποφάσεως καλείται ο προ- 
σφέρων για υπογραφή του συμβολαίου αγοράς, στο 
οποίο εκτός από την περιγραφή του ακινήτου ως έχει 
και αγοράζεται ή ως μελλοντικό έτοιμο προς χρήση τε¬ 
λικό προϊόν, συμφωνούνται: 

1. Το τίμημα και ο τρόπος καταβολής αυτού. Σε περί¬ 
πτωση αγοράς μελλοντικού έτοιμου τελικού προϊόντος, 
για την εκάστοτε καταβολή δόσης ορίζεται η εκπλήρωση 
των υποχρεώσεων του πωλητή για την πρόοδο των ερ¬ 
γασιών, σε συνάρτηση με την εφαρμογή του χρονοδι¬ 
αγράμματος εκτέλεσης αυτών, ο τρόπος πιστοποίησης 
της εκτέλεσης αυτών και όποιες άλλες προϋποθέσεις 
τυχόν συμφωνηθούν. 

2. Η προθεσμία παράδοσης του κτιρίου έτοιμου προς 
χρήση και οι τμηματικές προθεσμίες προόδου των εργα¬ 
σιών. Οι χρόνοι προσωρινής και διοικητικής παραλαβής 
και οριστικής παραλαβής ως και ο τρόπος και χρόνος 
γνωστοποίησης στον πωλητή τυχόν παρατηρήσεων των 
επιτροπών παραλαβής και ο χρόνος εκτέλεσης των ερ¬ 
γασιών που δεν έχουν εκτελεσθεί. 

3. Οι προθεσμίες εκπόνησης των οριστικών μελετών, 
έγκρισης αυτών από το διοικούν το εκκλησιαστικό νο¬ 
μικό πρόσωπο όργανο, υποβολής φακέλου για έκδοση 
οικοδομικής άδειας, εκπόνησης μελετών εφαρμογής, 
εκπόνησης κατά περίπτωση ειδικών μελετών και όποιες 
άλλες ειδικότερες προθεσμίες έχουν συμφωνηθεί για την 
ολοκλήρωση κατασκευής του κτιρίου. 

4. Οι υποχρεώσεις του πωλητή για την παροχή των 
αναγκαίων πληροφοριών, στοιχείων και διευκολύνσεων 
προς το όργανο που ορίζεται από το διοικούν το εκκλη¬ 
σιαστικό νομικό πρόσωπο όργανο για την παρακολού¬ 
θηση της κατασκευής του κτιρίου. 

5. Το ποσό και η διάρκεια της εγγυητικής επιστολής 
καλής εκτέλεσης των εργασιών που συμφωνούνται με 
το συμβόλαιο ως και των τμηματικών και τελικής παρά¬ 
δοσης του κτιρίου κ.λπ. που θα αποτελέσουν λόγους 
κατάπτωσης της εγγύησης. Το ποσόν της εγγυητικής 
επιστολής καλής εκτέλεσης των όρων του συμβολαίου 
σύμφωνα με τα προβλεπόμενα στις παραγράφους 3 και 
4 του άρθρου 7 του παρόντος Κανονισμού δεν μπορεί 
να είναι κατώτερο του 10% του συνολικού τιμήματος 
αγοράς, εκτός εάν διαφορετικά αναφέρεται στην πρό¬ 
σκληση εκδήλωσης ενδιαφέροντος. 

6. Οι ποινικές ρήτρες για μην μη έγκαιρη περάτωση 
των τμηματικών προθεσμιών και τελικής παράδοσης 
του κτιρίου. Οι ποινικές ρήτρες παρακρατούνται από 
τις τμηματικές καταβολές και εάν το ποσό αυτών δεν 
επαρκεί, εισπράττονται από τις εγγυητικές επιστολές. 

7. Σε περίπτωση παραβίασης συμφωνηθείσας ημερο¬ 
μηνίας σταδιακής περάτωσης εργασιών ή τμηματικής ή 
τελικής παράδοσης του κτιρίου από υπαιτιότητα ή αδυ¬ 
ναμία του πωλητή, δικαιούται αυτομάτως ο αγοραστής, 
χωρίς τήρηση οποιοσδήποτε άλλου όρου, να προβαίνει 
με δαπάνες του, συμψηφιζόμενες στο τίμημα, στην συ¬ 
νέχιση εργασιών αποπεράτωσης του κτιρίου. 

8. Στην περίπτωση που καταστεί αναγκαία η αγορά 
από το εκκλησιαστικό νομικό πρόσωπον νέων, πρό¬ 
σθετων και συμπληρωματικών εργασιών ή μελετών, οι 
οποίες δεν ήταν δυνατόν να προβλεφθούν μέχρι της 
υπογραφής του συμβολαίου, τότε η ενέργεια αυτή: 

α) Είναι στη διακριτική ευχέρεια και επιλογή του εκ¬ 
κλησιαστικού νομικού προσώπου. 

β) Αποτελεί υποχρέωση ανάληψης ευθύνης πώλησης 
του πωλητή. 

γ) Η αγορά των νέων εργασιών ή μελετών πραγμα¬ 
τοποιείται με την υπογραφή νέου συμβολαίου αγοράς, 
νέου αντικειμένου, το οποίο θα αποτελεί προέκταση του 
αρχικού συμβολαίου αγοράς. 

δ) Η ανάθεση εκτέλεσης ή εκπόνησης αυτών σε τρίτη 
τεχνική Εταιρία ή Μελετητικό γραφείο αποτελεί δικαίω¬ 
μα του εκκλησιαστικού νομικού προσώπου και υποχρέ¬ 
ωση του πωλητή για παροχή των απαραίτητων διευκο¬ 
λύνσεων και μη παρεμβολής οποιονδήποτε εμποδίων 
ή κωλυμάτων στον τρίτο ανάδοχο για την εκτέλεση των 
νέων εργασιών 

ε) Η κοστολόγηση των νέων εργασιών οι οποίες πι¬ 
θανόν να ανατεθούν στον πωλητή μπορεί να γίνει με 
κατ' αναλογία εφαρμογή των ισχυουσών διατάξεων με 
τιμές ΑΤΟΕ, ΑΤΗΕ και ΑΤΕΟ κατά το χρόνο της νέας συμ¬ 
φωνίας, με προσυμφωνημένη με το αρχικό συμβόλαιο, 
ποσοστιαία επ' αυτών έκπτωση, λαμβανομένων υπ'όψη 
του εμπορικού κέρδους, των γενικών εξόδων και του 
Φ.Π.Α., ή με άλλο τρόπο επίσης προσυμφωνημένο με 
το αρχικό συμβόλαιο. 

στ) Η κοστολόγηση νέων μελετών οι οποίες πιθανόν να 
ανατεθούν στον πωλητή, μπορεί να γίνει με κατ' αναλο¬ 
γία εφαρμογή των διατάξεων περί αμοιβών εκποίησης 
Μελετών Δημοσίων Έργων με προσυμφωνημένη με το 
αρχικό συμβόλαιο ποσοστιαία επ' αυτών έκπτωση ή 
με άλλο τρόπο επίσης προσυμφωνημένο με το αρχικό 
συμβόλαιο. 

ζ) Οι τυχόν αυξομειώσεις ειδών, υλικών ή μηχανημά¬ 
των, ποιότητας και ποσότητας εργασιών, από αυτές που 
έχουν συμφωνηθεί με το αρχικό συμβόλαιο, συμψηφίζο¬ 
νται στο κόστος των νέων εργασιών για τη διαμόρφωση 
του κόστους αυτών. 

ΚΕΦΑΛΑΙΟΝ ΣΤ' 

ΑΝΤΙΠΑΡΟΧΕΣ 

Άρθρο 23 

Τρόποι Αντιπαροχών - Διαδικασία 

1 .Το εκκλησιαστικό νομικό πρόσωπο με απόφαση του 
διοικούντος οργάνου του δύναται να προβαίνει στην 


αξιοποίηση των οικοπέδων, των οποίων είναι κύριος ή 
διαχειριστής, με ανοικοδόμηση αυτών, με το σύστημα 
αντιπαροχής ποσοστών στο οικόπεδο ομού μετά των 
οριζοντίων ιδιοκτησιών, οι οποίες αντιστοιχούν σε αυτά, 
λόγω εργολαβικού ανταλλάγματος. Η ανοικοδόμηση με 
αντιπαροχή δύναται να πραγματοποιηθεί: 

α) Δια δημοσίου πλειοδοτικού διαγωνισμού μετά 
από σύνταξη, με μέριμνα των υπηρεσιών του εκκλησι¬ 
αστικού νομικού προσώπου ή τρίτου, πλήρους μελέτης 
για την ανοικοδόμηση του οικοπέδου, στην οποίαν θα 
περιλαμβάνεται, πλήρης αρχιτεκτονική, στατική, γεω¬ 
λογική, ηλεκτρομηχανολογική και υδραυλική μελέτη, 
τεχνική περιγραφή, συγγραφή υποχρεώσεων, προθεσμία 
αποπερατώσεως, πίνακας ποσοστών συνιδιοκτησίας και 
κατανομής δαπανών κοινοχρήστων και κοινοκτήτων ιδι¬ 
οκτησιών, πίνακας αποτιμήσεως της κάθε διηρημένης 
ιδιοκτησίας ή ορόφου, προβλεπομένων να ανεγερθούν 
και θα είναι καθορισμένες και θα λαμβάνονται ως πλή¬ 
ρως αποπερατωμένες και σχέδιο της καταρτισθησομέ- 
νης εργολαβικής συμβάσεως, και προσυμφώνου περί 
της σταδιακής μεταβιβάσεως των ποσοστών του οικο¬ 
πέδου περιέχοντος και διατάξεις δια την καταρτισθησο- 
μένη οροφοκτησία όπως και κάθε άλλο στοιχείο επιβαλ¬ 
λόμενο ή κρινόμενο ως σκόπιμο κατά τις υπάρχουσες 
συνθήκες ή απαιτούμενων κατά την φύση του έργου. 
Η αποτίμηση της αξίας των αντιπαρεχομένων ιδιοκτη¬ 
σιών και του συνόλου τους υπό ανέγερση ιδιοκτησιών, 
θα καθορίζεται συμφώνως προς τους συγκεκριμένους 
συντελεστές αξίαςτης κάθε διηρημένης ιδιοκτησίας, θα 
εκφράζεται σε απολύτους ή σχετικές τιμές και θα αναφέ- 
ρεται στο σχετικό πίνακα στην διακήρυξη. 

β) Με προσκλήσεις εκδηλώσεως ενδιαφέροντος, όπου 
οι ενδιαφερόμενοι καλούνται όπως υποβάλουν, πλην 
της προσφοράς ποσοστού αντιπαροχής, ιδέες περί του 
τρόπου αξιοποιήσεωςτου οικοπέδου με αρχιτεκτονική, 
στατική, ηλεκτρομηχανολογική, γεωλογική, υδραυλική 
προμελέτη, τεχνική συγγραφή υποχρεώσεων, πίνακα 
ποσοστών συνιδιοκτησίας, κατανομή δαπανών, κοινο¬ 
χρήστων και κοινοκτήτων, σχέδιο σταδιακής μεταβι- 
βάσεως ποσοστών οικοπέδου, και κάθε άλλο στοιχείο 
επιβαλλόμενο εκ της φύσεως του έργου. Στην διακήρυξη 
θα καθορίζονται τα κριτήρια και ο τρόπος αξιολογήσεως 
προσφορών. 

γ) Με απ' ευθείας διαπραγματεύσεις, όταν δεν είναι 
δυνατόν ή συμφέρον να γίνει διαγωνισμός, όπως ιδίως 
στις περιπτώσεις συνιδιοκτητών οικοπέδων ή συνιδιο¬ 
κτητών παλαιών οικημάτων. 

Άρθρο 24 

Πλειοδοτικοί διαγωνισμοί- 

Πρόσκληση εκδηλώσεως ενδιαφέροντος 
1. Η διακήρυξη αναρτάται και δημοσιεύεται κατά τα 
προβλεπόμενα εις το άρθρον 5 παρ. 2 του παρόντος Κα¬ 
νονισμού, αναφέρει δε και καλεί τους ενδιαφερομένους: 

α) Να υποβάλουν εντός προθεσμίας όχι συντομότερης 
των είκοσι (20) ημερών απάτης δημοσιεύσεως προσφο¬ 
ράς σε ακέραιες μονάδες των προσφερομένων προς το 
εκκλησιαστικό νομικό πρόσωπο ποσοστών αντιπαροχής 
σύμφωνα με τον πίνακα αποτιμήσεως της αξίας των δι- 

ηρημένων ιδιοκτησιών και τον πίνακα, στον οποίον θα 
εμφαίνονται οι προσφερόμενες επί μέρους ιδιοκτησίες 
προς το νομικό πρόσωπο για την κάλυψη του ποσοστού 
της αντιπαροχής. 

β) Να θέσουν τους βασικούς όρους σχεδίου της κα- 
ταρτισθησομένης εργολαβικής συμβάσεως, σχεδίου 
προσυμφώνου περί σταδιακής μεταβιβάσεως των πο¬ 
σοστών του οικοπέδου, στο οποίο θα περιέχονται και 
διατάξεις για την καταρτισθησομένη οροφοκτησία, ως 
επίσης και κάθε άλλο στοιχείο ανάλογα απαιτούμενο 
κατά τις συνθήκες και την φύση του έργου. 

γ) Τα προσόντα αυτών που δύνανται να λάβουν μέρος 
στο διαγωνισμό. 

δ) Εγγυητική επιστολή σύμφωνη προς τα αναφερόμε- 
να στο άρθρο 7 παρ. 3 και 4 του παρόντος Κανονισμού, 
ποσού όχι χαμηλότερου του δέκα τοις εκατό (10%) της 
αξίας του οικοπέδου, όπως αυτή αποτιμάται δυνάμει 
της Εκτιμητικής Εκθέσεως του άρθρου 2 παρ. 4 του πα¬ 
ρόντος. 

ε) Σε σχέση προς το περιεχόμενο, τον τύπο των προ¬ 
σφορών, την διαδικασία διεξαγωγής της δημοπρασίας, 
ανακηρύξεως πλειοδότη, κατακυρώσεως του αποτελέ¬ 
σματος του διαγωνισμού θα εφαρμόζονται αναλόγως οι 
διατάξεις του παρόντος Κανονισμού. 

2. Η πρόσκληση εκδηλώσεως ενδιαφέροντος δημο¬ 
σιεύεται κατά τα διαλαμβανόμενα ειςτηνπροηγουμένη 
παράγραφο, θα αναφέρει και θα καλεί τους ενδιαφερο¬ 
μένους: 

α) Να υποβάλουν προσφορές εντός προθεσμίας όχι 
μικρότερης των είκοσι (20) ημερών από της δημοσιεύσε- 
ως, ξεχωριστά για τα αιτούμενα τεχνικά στοιχεία (σχέδια, 
τεύχη, συγγραφές) όπως αυτά αναλυτικά θα ζητούνται 
και ξεχωριστά σε σφραγισμένο φάκελο με τους οικο¬ 
νομικούς όρους της προσφοράς, ιδίως το ποσοστό της 
αντιπαροχής, ολογράφως και αριθμητικώς. 

β) Να υποβάλουν σχέδιο εργολαβικής σύμβασης που 
θα καταρτισθεί, σχέδιο προσυμφώνου περί σταδιακής 
μεταβίβασης των ποσοστών του οικοπέδου, στο οποίο 
θα περιέχονται και διατάξεις για την οροφοκτησία που 
θα καταρτισθεί, όπως επίσης και κάθε άλλο στοιχείο 
που απαιτείται ανάλογα με τις συνθήκες και τη φύση 
του έργου. 

γ)Τα κριτήρια αξιολόγησης των προσφορών, τους συ¬ 
ντελεστές βαρύτητας των κριτηρίων, την βαθμολογία και 
τον τρόπο υπολογισμού και συσχετισμού της τεχνικής 
βαθμολογίας με την οικονομική προσφορά για την συ¬ 
γκριτική αξιολόγηση των προσφορών. 

δ) Τα προσόντα αυτών που μπορούν να λάβουν μέρος 
στο διαγωνισμό. 

ε) Να καταθέσουν εγγυητική Επιστολή σύμφωνα με 
την προηγούμενη παράγραφο. 

στ) Σε σχέση με τις διαδικασίες του διαγωνισμού, κα- 
τακύρωσης αποτελέσματος θα εφαρμόζονται ανάλογες 
διατάξεις του Κανονισμού. 


3. Όλα τα έξοδα του διαγωνισμού και δημοσιεύσεις, 
τα οποία το καθένα χωριστά και σε απόλυτες τιμές, ανα- 
φέρονται στην διακήρυξη ή πρόσκληση ενδιαφέροντος 
και βαρύνουν τον ανάδοχο, όπως επίσης και όλα τα έξο¬ 
δα κατάρτισης των σχετικών συμβάσεων, των πράξεων 
σύστασης οριζόντιας ιδιοκτησίας, συμβολαιογραφικά 
έξοδα, πάσης φύσεως έξοδα και έξοδα μεταγραφών 
βαρύνουν τον ανάδοχο. Το διοικούν το εκκλησιαστικό 
νομικό πρόσωπο όργανο δεν έχει καμία οικονομική υπο¬ 
χρέωση για την εκτέλεση της σύμβασης. 

4. Το διοικούν το εκκλησιαστικό νομικό πρόσωπο όρ¬ 
γανο αποφασίζει κατ'ελευθέραν κρίσιν. 

5. Το εκκλησιαστικό νομικό πρόσωπο δεν υποχρεούται 
σε καμία περίπτωση σε παροχή αποζημιώσεως προς 
τους υποβάλλοντες προσφορά. 

Άρθρον 25 

Σύμβαση Αντιπαροχής 

Η σύμβαση αντιπαροχής καταρτίζεται σύμφωνα μετά 
οριζόμενα από την διακήρυξη του διαγωνισμού ή της 
προσκλήσεως εκδηλώσεως ενδιαφέροντος και ανάλογα 
τις σχετικές διατάξεις του Αστικού Δικαίου. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Άρθρο 26 

Διατάξεις Νόμων 

Ειδικές διατάξεις νόμων που προβλέπουν την χωρίς 
διαγωνισμό εκμίσθωση ή εκποίηση εκκλησιαστικών 
ακινήτων εξακολουθούν να ισχύουν. 

Άρθρον 27 

Τροποποίηση Διατάξεων - Έναρξη ισχύος 

1. Οι διατάξεις του παρόντος Κανονισμού τροποποιού¬ 
νται ή συμπληρώνονται, ή καταργούνται δι'αποφάσεως 
της Δ.Ι.Σ., η οποία δημοσιεύεται στην Εφημερίδα της 
Κυβερνήσεως. 

2. Ο παρών Κανονισμός δεν προκαλεί δαπάνη σε βά¬ 
ρος του κρατικού προϋπολογισμού ή του προϋπολογι¬ 
σμού του νομικού προσώπου της Ιεράς Μητροπόλεως 
Σάμου και Ικαρίας. 

3. Οι διατάξεις του παρόντος καταλαμβάνουν τας εκ¬ 
κρεμείς διαδικασίας ή συμβάσεις μισθώσεων, εκποιήσε¬ 
ων, αγορών, ανταλλαγών και αντιπαροχών. 

4. Η ισχύς του παρόντος Κανονισμού αρχίζει από της 
δημοσιεύσεώς του στην Εφημερίδα της Κυβερνήσεως 
και στο επίσημο Δελτίο «ΕΚΚΛΗΣΙΑ» της Εκκλησίας της 
Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2017 

